Яңы объект, заманса хеҙмәтләндереү\nБөрөнөң бер нисә социаль объекты яңы бинала эш башлай. Питяков ауылында модуль фельдшер-акушер пункты асылған, ғаилә идаралығы, Эске эштәр министрлығының урындағы бүлеге, паспорт-виза хеҙмәте яңы бинаға күсә. Ә «Толпар» туберкузелға ҡаршы балалар шифаханаһының Бөрө филиалында ремонт эшләнергә тейеш. Был турала бөгөн Республика башлығының төбәккә эш сәфәре барышында белдерелде.\n10 / 02 / 2018 261\nБашҡортостанда был уңайҙан төрлө өлкәлә асыштар яһаусы йәш ғалимдар тәбрикләнде. Бер төркөм фән эшмәкәрҙәренә республика гранттары тапшырылды. Фәнде үҫтереү илдең социаль-иҡтисади ҡеүәтен арттырыу өсөн ныҡлы нигеҙ, шуға күрә был өлкәгә етди иғтибар бүленергә тейеш тиелде тантанала.\n08 / 02 / 2018 318\nБөгөн Республика башлығы эш сәфәре менән Ҡырмыҫҡалы районына барҙы\nСәфәр барышында Рөстәм Хәмитов төбәктең сәнәғәт предприятиелары, социаль-мәҙәни объекттары эшмәкәрлеге менән ҡыҙыҡһынды. Төбәктең Сахай һәм Константиновка ауылдарында былтыр сафҡа ингән мәҙәниәт йорттары яңы йүнәлештә эш башлай. Бер бинала бер-нисә социаль тармаҡ урынлашҡан.\n06 / 02 / 2018 272\nСит илдән Башҡортостанға эшкә ҡайтҡан яҡташтарыбыҙға булышлыҡ итеү ҡарала\nҺүҙ медицина хеҙмәткәрҙәре хаҡында бара. Дәүләт ярҙамын экспортҡа тауар етештереүсе предприятиелар ҙа, халыҡтың мәшғүллеген тәьмин итеүсе учреждениелар ҙа аласаҡ. Дәүләт программалары бөгөн Башҡортостан Хөкүмәтенең Президиум ултырышында раҫланды.\n06 / 02 / 2018 353\nБөгөн Республика башлығы эш сәфәре менән Ҡырмыҫҡалы районына сыҡты\nСәфәр барышында Рөстәм Хәмитов тәбәктең сәнәғәт предприятиелары, социаль-мәҙәни объекттары эшмәкәрлеге менән ҡыҙыҡһынды.\n06 / 02 / 2018 361\nРәсәй Президенты һайлауҙарында тауыш биреү өсөн участканы дәүләт хеҙмәттәре күрһәтеү буйынса берҙәм порталда табырға була\nБыл мөмкинлек менән 18 йәше тулған граждандар файҙалана ала, әле порталда 65 миллион тирәһе кеше теркәлгән. Сәйәси компанияға әҙерлек илдең барлыҡ төбәктәрендә бара. Һайлау алды штабтарында ла эш ҡайнай. Рәсәй Президенты вазифаһына дәғүә итеүселәрҙең ышаныслы вәкилдәре халыҡты ҡабул итеү мәшғүл. Беҙҙең ижади төркөм бөгөн кандидаттар Владимир Путин менән Владимир Жириновскийҙың төбәк ҡабул итеү бүлексәләрендә булды.\n05 / 02 / 2018 282\nБашҡортостанда рәсми рәүештә Рәсәйҙә иғлан ителгән ирекмәндәр йылын асыу тантаһы үтте\nУның барышында яңы ағзаларға ирекмән паспорты тапшырылды. Тамашасылар араһында шифаханаға юллама һәм смартфон уйнатылды. Һалҡын ҡышҡы көндө майҙанға килеүселәрҙе башҡорт эстрадаһы йондоҙҙарының сығыштары йылытты.\n03 / 02 / 2018 361\nРеспублика лизинг фонды эшҡыуарҙарға етештереү линияларын киңәйтеү өсөн иҡтисади яҡтан отошло мөмкинлектәр тәҡдим итә\nУның менән киңерәк файҙаланыу мөһим. Был турала бөгөн Башҡортостан башлығы Туймазы ҡалаһы һәм районына сәфәре барышында белдерҙе. Төбәктә ул предприятиелар һәм социаль объекттар эшмәкәрлеге менән яҡындан танышты.\n02 / 02 / 2018 288\nЙәштәр праймеризында ҡатнашыусыларға таныҡлыҡтар тапшырылды\n«Берҙәм Рәсәй» фирҡәһе менән Башҡортостандың Йәштәр сәйәсәте лигаһы тарафынан ойошторолған проекттың тәүге һайлап алыу этабын 200-ҙән ашыу егет-ҡыҙ уңышлы үткән. Араларында 14 йәшлек үҫмерҙәр ҙә бар. Әүҙем мәктәп уҡыусыларына праймеризда ҡатнашыуға таныҡлыҡты партияның төбәк бүлексәһе сәркәтибе, Дәүләт Йыйылышы - Ҡоролтай рәйесе Константин Толкачев ҡулынан алыу бәхете тейҙе.\n01 / 02 / 2018 432\nРәсәй Президенты вазифаһына кандидаттар өсөн ҡултамғалар ҡабул итеү тамамланды\nРәсәй Үҙәк һайлау комиссияһының рәсми сайтында хәбәр ителеүенсә, электораттан ҡултамғалар йыйыуҙа 8 кандидат ҡатнашҡан. Улар араһынан алтауһы документтарын тапшырған, ике кеше комиссияны дистанциянан төшөп ҡалыуы хаҡында иҫкәрткән. Һайлауҙа ҡатнашасаҡ кандидаттар исемлеге 10 февралдә - Үҙәк һайлау комиссияһы тикшереүе тамамлағас билдәле буласаҡ.\n01 / 02 / 2018 271\nТөбәк үҫешенә ғилми ҡараш. Бөгөн Рөстәм Хәмитов Мәскәү ғалимдары менән осрашты\nМәскәү дәүләт университетының фән докторҙары һәм юғары иҡтисад мәктәбе ғалимдары менән әңгәмә барышында төп йүнәлештәр буйынса берлектәге эшмәкәрлек юлдары ҡаралды.\n31 / 01 / 2018 324\nМигранттарға мотлаҡ хеҙмәт визалары индереү һәм сик буйында Рәсәйгә эшкә килеүселәрҙең хөкөм ителеү-ителмәүенә тикшереү ойошторорға кәрәк\nБыл башланғыс буйынса бөгөн эш сәфәре менән Өфөгә килгән Рәсәй президенты вазифаһына кандидат Павел Грудинин сығыш яһаны. Башҡортостанда ул Туймазы ит комбинаты эшмәкәрлеге менән яҡындан танышты, етештереү комплексын ҡараны.\n31 / 01 / 2018 270\nҺайлау көнөндә эш сәфәрендә, ялда йәки теркәү урынынан ситтә булырға тура килгән граждандарҙан бөгөн ғаризалар ҡабул итеү башланды\nГраждандар ғаризаны Күп функциялы үҙәктәрҙә һәм территориаль һайлау участкаларында тултыра.\n31 / 01 / 2018 308\nИҫкесә фекерләмәҫкә һәм яңыса эшләргә\nБөгөн Башҡортостан Башлығына һаҡсыл хөкүмәт проекты тәҡдим ителде. Уны «Росатом» дәүләт корпорацияһы әҙерләгән әле проект ил төбәктәрендә үҙләштерелә.\n30 / 01 / 2018 230\nАҙна яңылыҡтары. Путин Өфөлә\nҠазанға барғанда кәйефе яҡшы булған. Тимәк, социаль-иҡтисади хәл, сәнәғәт ҡеүәте, дини мәсьәләләр ҙә ярайһы уҡ яҡшы тип баһаларға мөмкин. Һәр хәлдә кәйефен төшөрөрлөк түгел. Владимир Путиндың Өфөгә килеп киткәндән һуң тура Татарстанға барғанда күңеле күтәренке булыуын шулай фаразланылар. Рөстәм Хәмитов менән Рөстәм Миниханов. Телефон аша һөйләшкәндә. Был турала Башҡортостан башлығы үҙе әйтте.\n28 / 01 / 2018 288\nСәйәси партияларҙың төбәк бүлексәләре советы ултырышы үтте. Сарала Дәүләт Йыйылышы - Ҡоролтай депутаттары йәш фирҡәләргә мөһим кампания үҙенсәлектәрен аңлатты. Иглин районында Башҡортостандың Үҙәк һайлау комиссияһы урындағы ауыл биләмәләре башлыҡтары һәм һайлау комиссияһы ағзалары менән осрашты.\n26 / 01 / 2018 377\nҠариҙел районы Магинск ауылында түбән сортлы ағастарҙы эшкәртеү буйынса производство майҙансығы барлыҡҡа килеүе ихтимал\nБыл турала урман сәнәғәтен үҫтереү мәсьәләләренә арналған кәңәшмәлә белдерелде. Төбәктең был йәһәттән инвестиция йәлеп итеүсәнлеген тағы ла арттырыу күҙаллана. Әле пеллет етештереүҙе яйға һалыу, бюджет ойошмаларын һәм халыҡты юғары эффектлы яғыулыҡҡа күсереүҙе үҙ өҫтөнә алыусы инвесторҙар эҙләнә.\n26 / 01 / 2018 268\nВладимир Путин Өфөгә сәфәре барышында республиканың социаль-иҡтисади хәле менән ҡәнәғәт ҡалды\nБыл турала Рөстәм Хәмитов журналистарға ил Президентының Башҡортостанға эш сәфәре йомғаҡтарын барлағанда белдерҙе. Сәфәр уңышлы үтте һәм Владимир Владимирович республиканан күтәренке кәйеф менән ҡайтып китте, тине Башҡортостан Башлығы.\n26 / 01 / 2018 349\nБөгөн Өфөлә Борис Титовтың һайлау алды штабы асылды\nРәсәй Президенты посына дәғүә итеүсе Башҡортостанда тейешле күләмдә ҡултамғалар йыйған. Артабан сәйәсмән үҙен алдағы һайлауға кандидат булараҡ рәсми теркәүҙе көтә.\n25 / 01 / 2018 339


Аграрийҙар техниканы сәсеү–2011-гә әҙерләй\n17 Ноябрь 2010, 15:23\nБашҡортостан ауыл хужалығы предприятиеларының инженер хеҙмәттәре алдағы яҙғы баҫыу эштәренә әҙерләнә башланы. Стәрлетамаҡ районында «Стәрлетамаҡ Агротехсервисы» асыҡ акционерҙар йәмғиәте базаһында «Ауыл хужалығы техникаһын 2011 йылғы баҫыу эштәренә әҙерләү тураһында» республика семинар-кәңәшмәһе үтте.\nУнда Ауыл хужалығы министрлығы вәкилдәре, муниципаль райондарҙың ауыл хужалығы идаралыҡтары (бүлектәре) начальниктары, ведомстволағы ойошмалар етәкселәре, Башҡорт дәүләт аграр университеты вәкилдәре ҡатнашты.\nБР ауыл хужалығы министры урынбаҫары Рөстәм Зәйнуллин, йыйылыусылар алдында сығыш яһап, 2010-2011 йылдың көҙгө-ҡышҡы осоронда ауыл хужалығы машиналарын ремонтлауҙы ойоштороу буйынса бурыстарҙы билдәләне. Ремонтлау эштәре үткәргәндә хеүефһеҙлек техникаһын ҡәтғи күҙәтергә кәрәк. Дәүләт техник күҙәтеүе инспекцияһы начальнигы Ринат Ғәлимов инженер хеҙмәте иғтибарын тап шуға йүнәлтте.\nБР Ауыл хужалығы министрлығы матбуғат хеҙмәте хәбәр итеүенсә, семинарҙа ҡатнашыусыларға республиканың төп ремонт предприятиеларының, шул иҫәптән «Стәрлетамаҡ Агротехсервисы» акционерҙар йәмғиәтенең дә, эше тураһында видеоматериалдар күрһәтелде. Быйыл ун айҙа ғына 63 миллион һумдан ашыулыҡ эш күләме башҡарылған. Хеҙмәтләндереүҙәр исемлегендә – техниканы ремонтлау, ауыл хужалығы машиналары һәм сәнәғәт тәғәйенләнешендәге төрлө продукция етештереү. Семинар-кәңәшмәлә ҡатнашыусылар «Стәрлетамаҡ Агротехсервисы» акционерҙар йәмғиәтенең производство базаһы һәм продукцияһы менән танышты.\nИнженер хеҙмәте белгестәрен саҡырып, киләһе семинар-кәңәшмә 20 ноябрҙә Миәкә районында үтәсәк.\nТеги:ауыл хужалығыбаҫыу эштәренә әҙерлек


10 Ноябрь , 14:21\nКөн оҙоно илап ятам, миндә берәйһенең эше булһасы. Ысынында иламайымда инде хәҙер, туйҙым, күҙ йәштәре лә сыҡмай, көсәнһәм дә. Башта апайым әүрәткән, әсәйем йәлләгән саҡта илауы ла рәхәт ине. Хатта «анау» (исемен әйткем килмәй) килеп арҡамдан ҡағып, сәсемдән һыпап маташҡанда ла ярһығы ғына килгәйне. Аҙаҡ мине оноттолар. Әсәйем асыуланырға ла уйлай башланы әле. «Тор! Өй тулы кеше, әҙәм ҡаратып аунап ятма», - тип үтте. Торһам еңеләм инде, тормаһам әллә күпме нәмәне күрмәй ҡалам. Апайым кейәүгә сыға бит бөгөн! Шуға илайым, шуға ҡайғырам. Сыға инде, «анау» килеп тик йөрөй бит йәнде көйҙөрөп. Сәскәләр алып килгән була. Ундай сәскәне мин апайыма үҙем дә йыйып бирә алам. Кәрәк булһа бер арба итеп өйөргә була, үҙебеҙҙә үҫә лә инде. Бүләк иткән пудраһын да күрҙем, йоморо ҡумтала он һымаҡ нәмәкәй. Биткә оҙаҡ һөртөп торһаң ашағы килеп китә, еҫе тәмле генә. Тыуған көнөнә тигән алҡаһы ла матур… тик барыбер апайымды бирге килмәй. Кистәрен скамейкала бергә ултырғандарында ҡарап ҡына торам да, апайымдың яурынына ҡулын һалһа шунда уҡ беләген этеп төшөрәм. Һалмаһын! Уны мин генә ҡосаҡлай, мин генә һөйә алам. «Балдыҙым уҫал», – тигән була, кәнфит менән әүрәтмәксе, аҡса бирмәксе. Алмайым. Ҡаршы тау ҙурлыҡ алтын бирһә лә мин уға апайымды… никах уҡый башланылар! Ипләп кенә тороп түрбаш яҡта шымып ҡалған ҡатын-ҡыҙ араһына инеп китәм. Оло яҡта ағайҙар өҫтәл тирәләй теҙелешеп ултырып, һаҡаллы мулланы тыңлайҙар. Мулла оҙаҡ ҡына йырлағас, ҡара-ҡаршы ултырғандарҙан «Риза, риза» тип әйттерҙе лә, тағы ла нимәләрҙер тип битен һыйпаны. Башҡалар ҙа шулай иткәс, был яҡтағы апайҙарға ҡушылып мин дә «әпәр» иттем. Унан апайымды ҡотлай башланылар. Инәйҙәр «Кейәү ҡотло булһын» тигән булалар. Булмаһын әйҙә. Яратмайым шуны!\nТорараҡ һый-хөрмәт араһында яҙылған да киткәнмен. Ҡоротло бишбармаҡ ашап алып, ҡыҙ бирешергә эйәреп килгән балалар менән уҙышып кәнфит ҡағыҙҙары йыйғанда мине йәштәрҙең кәләште юғалтып шау-шыулап алып китеүҙәре һиҫкәндереп ебәрҙе. Тамаҡ туйҙырып йөрөйөм, ә унда апайым юғалған! «Юғалған» тиһәләр ҙә берәү ҙә артыҡ ҡайғырмай, киреһенсә һунарға сығырға атлыҡҡан эттәр шикелле ашҡынышып торалар. «Теге» лә иптәш егеттәре араһында ауыҙын ҡолағынаса йырып алған да, ҡулы менән ул-был яҡҡа әйҙәп, эҙләп китеү йүнәлешен самалай. Бик мәшғүл булһа ла минең яндыра ҡарап тороуымды аңғарҙы әле, «Әйҙә, эҙләргә», - тип саҡырып, етәкләргә усын һуҙа. Шунан етәкләтеп торам тей! Эргәһендәге апайҙы юғалтып ултыра. Аңра. Мин янында булһам бер күҙ яҙҙырмаҫ инем. Тупылдата баҫып тегенең алдынан төшәм.\nШулай ныҡ юғалһа ла юғала икән кеше. Мин күпме уйнаһам да улай юғалмайым, кис төшөүен аңғарыу менән өйгә һыпыртам. Был апайым нимәгә улай юғалып ҡуйҙы икән? Әллә «мынан» йәшенгәнме? Ай-һай шулайҙыр ул.\nАуылдың әллә нисә йортона инеп тентеү үткәргән апай-ағайҙарға эйәреп йөрөгәндә шулай уйлап ҡара янам. Ингән йорттарҙа беҙҙе алдаштырып ишектәрен асмай, кейәүҙән («мыны» шулай тиҙәр) аҡса таптырып йонсоталар. Еңгәләр менән тартҡылашыуҙан хәлдән тайған, унда-бында йә бүләге, йә аҡсаһы талап алынған, әммә шунда ла ныҡышып йөрөп кәләшен эҙләгән «бы»ға ҡарата күңелемдә йәлләүме, әллә шуның кеүегерәк башҡа төр йылы хисме уянырға итеп ҡыбырлап-ҡыбарлап ҡуя, тик мин яһилланып һиҙмәмешкә һалышам.\nНиһайәт апайҙы таптыҡ. Сәпсим йылға аръяғындағы инәйҙәрҙең өйөндә булған. Башта ҡапҡаға, унан һаманда әлеге ишеккә сауҙалашып сыр-сыу килдек. Кейәү егеттәре төйөнсөктәрендәге аллы-гөллө яулыҡтарын да, йәшелле-ҡыҙыллы аҡсаларын да таратып бөтөргә мәжбүр булды. Тупһа төбөндә геүләшеп, көлөшөп, таҡмаҡлап бейеп туйғандан һуң ғына ишек асылып китте. Инеп барған «теге»нең артынан мин дә йомолғайным, танауым төбөндә генә «шап» иттереп япты ла ҡуйҙылар. Башта «мине күрмәйһегеҙме әллә» тигән ҡиәфәттә башымды күтәреп йоҙаҡ һалып тороусыларға аҡайта ҡарап ебәрҙем. Тик уларың хи-хи лә ха-ха, мине бар тип тә белмәйҙәр. Асыуланып йоҙороҡлап ишекте туҡмай башланым, ҡулымды тотҡайнылар - тибәм. Ахырҙа күтәреп үк алып киттеләр.\n«Апай, апай, мин бында!» тип ҡысҡырһам ауыҙымды баҫалар. Хәлемдән килгәнсә тыпырсынып ҡаршылашам: тешләйем, сапсыйым. Миңә бит быларҙан ысҡынып апайымды ҡотҡарырға кәрәк! Уны бит бикләп ҡуйҙылар… «анау» менән! Ну… Айбулат! (тәүге тапҡыр эстән булһа ла еҙнәмдең исемен атайым). Сығырһың әле, кәрәгеңде бирәм!\nҮҙебеҙҙең ихатаға ҡайтҡас, үсемде кемгә төшөрөргә белмәй үрле-ҡырлы йөрөгәндә «теге»нең лапаҫ аҫтында торған матайы күҙгә салынды ла, боролорлоҡ бөтә нәмәләрен дә борғослағас та һарыуым баҫылмай, ерҙән услап тупраҡ алып бензин багына ҡойҙом да ҡуйҙым. Унан бакты кире ҡапҡасы менән ябып китеп барҙым.\nИкенсе көн уянһам кисәге ҡунаҡтар ҡайтып бөткән, ә «теге» әлеге матайын тиреп һалып өҫтөнә эйелгән. Уға күрше ағайҙар ҡушылған, бөтәһенең дә ҡулдары ҡап-ҡара майҙа. Апайым эргәләге бүкәнгә ҡунаҡлаған да «теге»нән күҙен ала алмай ҡарап ултыра. Был күренештән кәйефем тамам китеп,«яҡшы булған» тип тантана итеп өлгөрмәнем, әсәйем:\n— Кем улайтып этләшеп йөрөргә мөмкин? Күреп ҡулын өҙөп алырға ине шуның, - тип һуҡранғанынан битемә ут ҡаба ла, йәшерен генә «теге»гә күҙ һалам. Ә ул шул һүҙҙәрҙе генә көтөп торғандай башын күтәрә лә туп-тура миңә ҡарай. Ах! Ул бит белә! Минең эш икәнде! Ҡурҡышымдан манма тиргә төшәм. Әйтә инде! Хәҙер әйтә лә минең кәрәкте бирҙерә. Беҙ бит - «дошмандар». Ошо яуызлыҡты көтөп торғанымда был шаян йылмайып:\n— Эх, балдыҙымды матайҙа елдертеп йөрөтөрмөн тигәйнем, - тимәһенме. Ғәрлегемдән боролдом да өйгә елдерҙем.\nАтайһыҙ икәнлегемде тоймаһам да, атайлы ғаиләләрҙә нимәлер икенсерәк икәнлекте аңлайым. Шунлыҡтан еҙнәмдең (хәҙер мин уны шулай атайым, дөрөҫөрәге әсәйем «һыҙырыу» менән янап шулай тип кенә өндәшергә ҡушты) башҡа балалар янда булғанда килеп һүҙ ҡушыуы оҡшай. Ат эсерә барғанда йыуаш бейәһенең киң арҡаһына атландыра ла, яйлап ҡына йөрөтөп алып килә. Мин түбәндә йәнәшәнән тәпәйләгән малайҙарға һауалы ғына ҡарап барам. Әүһәләгенә лә бик ҡәнәғәтмен. Атынып эйеп һауаға тиклем осорға була. Көйәнтәгә тип муйыл киреп ҡуйҙы әле, киләһе килеүемә кибеп торор тине. Улар апайым менән күрше ауылда йәшәйҙәр, быйыл уҡырға барып, киләсәктә дүртте тамамлағас мин дә уларҙа торасаҡмын, беҙҙә мәктәп тик башланғыс ҡына.\nМин хәҙер еҙнәмде күрә алмайым түгел, киреһенсә, күргем килеп тик тора. Был хистәрем ни арала улай төптө икенсе яҡҡа әүеп киткәндер, ҡай арала ул мине шулай сихырлап алғандыр – белмәйем. Апайымдан бигерәк уны һағынам. Мәктәптән ҡайтам да әсәйемдән: «Еҙнәмдәр килмәйме әле?» тип һорайым. «Ураған һайын ҡотороп йөрөй алмайҙар инде, ял көнгә бер кискә генә килә һалып китербеҙ тигәйне апайың», - тигәндән ҡанатланып, буяу ҡәләмемде төкөрөкләп кадендарҙағы былай ҙа ҡыҙыл ялды тағы ла ҙурайтыңҡырап ҡуям – күренеңкерәп торһон.\nБеренсе класты тамамлағанда апайымдар беҙгә бәпәй менән килде һәм шул ҡусты шатлығынан еҙнәм миңә сәпит һатып алған ине. Бәхеткәйҙәрем! Бәпәйҙән бигерәк сәпиткә ҡыуандым шикелле. Әсәйем:\n— Аташландырып шуны, малайҙар нәмәһе алып, - тип асыуһыҙ ғына һуҡранырға уйлағайны ла, еҙнәм:\n— Беҙҙең Әминәнең характеры егеттәрский бит, ҡәйнәм, ҡурсаҡ тотмай ул, өй төҙөмәй, әйҙә бер нәмәгә әүрәһен, - тип тиҙ генә ыңғайға һапланы ла ҡуйҙы. Ул арала мут ҡына итеп миңә күҙ ҡыҫты. Ризалығымды белдереп күҙҙәремде селт-селт йомдом, күҙ ҡыҫа белмәйем бит һуң, икеһе лә бергә ябыла ла ҡуя.\nУнан ҡолай-ҡолай ул сәпиттә йөрөргә өйрәнеүҙәрем. Терһәк-тубыҡтар туҙһа туҙҙы, малайҙарҙан ҡалышманым, ултырғысына менеп ултырырға буйым етмәһә лә, ике тимере араһына баҫып алып тәпәйҙәрен әйләндерәм генә. Быҙауҙарҙы, ҡаҙҙарҙы шуны менеп эҙләп алып ҡайтам хәҙер. Телде арҡыры тешләп сабаһы түгел, рәхәт.\nДүртенсене тамамлап еҙнәмдәргә күсенеп китеү минең өсөн ҙур байрам булды. Ауылдан балалар илашып китә торған булһа, мин иһә сумаҙанымдан алда матай арбаһына төшөп тә ултырҙым. Ҡапҡа төбөндә оҙатып ҡалған әсәйем алыҫайып барып бер нөктәгә әүерелгәс тә, арбанан еҙнәмдең артына үрмәләп, башымдағы яулығымды һыпырып төшөрөп, сәстәремде елгә туҙғыттым:\n— Еҙнәй, шәберәк ҡыу!\n— Тағы ла шәберәк! – тип ҡысҡырам ауыҙ ҡыуышлығымды ел салшайтҡанда ла.\nБыл ваҡытта апайымда ике малай ине инде. Шуларҙы бағып, аш-һыу араһында булашып, мал-тыуар ҡарашып үтә бында уҡыуҙан тыш ваҡытым. Апайым күберәген балаларына сырмалып ултыра. Шунлыҡтан күп кенә тыштағы эштәрҙе еҙнәм иртәнсәк сығып киткәндә миңә төбәп әйтеп китә. Ул ҡушҡанса итеп кенә башҡарып ҡуям. Ҡайта ла маҡтап ташлай. Беҙ апайым менән һүҙгә һараныраҡ, йомоғораҡ кешеләр булғас, ундай матур һүҙҙәрҙе таба ла белмәйбеҙ. Ә ул шундай килешле, урынлы ғына итеп әйтә. Дәрестәремде эшләй алмай туҙынғанда ла, еҙнәм, апайым асыуланмаҫлыҡ, мин үсекмәҫлек итеп һөйләшә белә. Ахырҙа дәрес тә эшләнә, беҙ ҙә дуҫ. Шулай уҡ минең мәктәптәге йыйылыштарыма ла ул йөрөй. Малайҙар менән һуғышып-фәлән киткәндә лә апайым шикелле «үҙе лә тик тормай» тип кенә ҡуймай, ә барып теге шилмаларҙы күреп һөйләшеп ҡайта. Апайыма «Атайһыҙ, етем тип ҡыйырһытып өйрәнмәһендәр» тигәнен үҙем ишетеп ҡалдым әле.\nМин алтыға бара торған көҙ апайым өсөнсөгә бәпәй алып ҡайтырға әҙерләнде. «Еҙнәңә, әллә, ҡыҙ табып бирһәм»,– тигән була инде серҙәш итә башлаған миңә. Миңә ни – барыбер, малайы ла, ҡыҙы ла, кем әйтмешләй, шул бәйнәт инде, ҡарашырға кәрәк. Апайым бындай хәлдә булғас тағы ла йүгерә-саба торған хеҙмәт минең елкәлә. Бер көн эңерләтеп кенә ҡайтмай ҡалған һарыҡ бәрәсен эҙләп йөрөйөм. Мал тауышы сыҡҡандай бөтөн ерҙәрҙе лә ҡараным инде. Күберәген кешеләрҙең кәртә-ҡураһы булған яҡтан – арттан үтәм. Берәүҙәрҙең ялан кәртәһе тәңгәлендәге тар ғына тыҡрыҡтан килә инем, бәйле торған атты танып иғтибар иттем. Мин кәртәгә яҡынлап, тәртә араһынан ҡулымды һонғас, ат та танып, бышҡыра-бышҡыра ынтылды. Еҙнәм менеп йөрөгән һоро айғыр ҙа һуң. Тура килгән һайын шаҡмаҡ шәкәр ҡаптырып өйрәткәнмен. Тик был ат бында нишләй икән, уны еҙнәм генә йөрөтә ине лә. Һәм был йортта кемдәр йәшәй? Еҙнәм уларға туҡтағанмы икән? Аптыранып ҡарана биреп торҙом да, аттан яуап алып булмаҫын аңлағас, үҙ юлым менән киттем. Бәрәсте табып алып ҡайтып бикләнем дә, өйгә инер-инмәҫтән:\n— Еҙнәм ҡайттымы? – тип һорайым.\n— Юҡ, - ти апайым кәйефһеҙ генә, — әле өс көнө бар. Нишләп?\n— Былай… - Шул ваҡыт мине ниндәйҙер аңлайышһыҙ һиҙемләү ат хаҡында һүҙ ҡуҙғатыуҙан тыйҙы. Ҡатын-ҡыҙ һиҙемләүе булған икән ул.\n— Оҙаҡ шул, ферма күсеп ҡайтһа былайтып ҡуна йөрөмәҫ ине лә, - ти апайым сытырайып. – Уф-ф, ауырытырға уйлай әллә, ваҡытым бар бит әле…\nТөн ныҡлап төшөүгә апайым ысынлап ауырып китте. Билен баҫып ишекле-түрле кәлеп һуға. Ахырҙа мине фельдшерға йүгертте. Барып уны саҡырып ҡайтып килгәндә, апайымдың ыңғырашҡан һайын: «Айбулат ҡайтып өлгөрмәне бит әле… Айбулат юҡ…» тип өҙгөләнгәне иҫемә төштө лә, ниндәй шйтан ҡотортоуына эйәрептер, теге ат торған йортҡа ҡарай киттем. Барып тыҡрыҡҡа сығып торған тәҙрәһенә таяҡ менән үрелеп туҡылдаттым. Бер шаҡыным, ике. Эстән ҡатын-ҡыҙ тауыш бирҙе: «Кем бар унда?» Бик ҡыйыу килһәм дә, быны ишетеү менән тороп ҡасырға ла уйлағайным, әммә өндәшергә көс таптым:\n— Һин кем ул?! Нимә кәрәк?! – ти был асыуланып.\n— Айбулат еҙнәм!..\nЭстәге ҡатын телһеҙ ҡалды шикелле. Мин дә әйткәнемдән шаңҡып торған арала, ҡайҙандыр, өйҙәнме, кәртә яғынанмы, ҡараңғылыҡтан пәйҙә булған берәү, ҡапыл беләгемдән тотто:\n— Апай ауырый,- тип кенә әйтә алдым еҙнәмде танығас, иҫемә килгәндә өйгә сабып ҡайтып еткәйнем инде.\nКүктән төшкән бәхет булып ҡайтып ингән еҙнәмә апайымдың ҡыуанғанын күрһәгеҙ. «Һиҙендеңме, Айбулат, күңелең һиҙҙеме?» - ти ҙә һорай, ти ҙә һорай үҙен юлға әҙерләшкән еҙнәмдән. Тегеһе көсәнеп йылмайып башын ғына һелкә ала. Ҡайҙа булған таҫма теле? Ҡабаланып уны-быны сумкаға тултырған арала еҙнәм ике күҙен тултырып миңә ҡарап ебәрә. Ҡарашы бахырҙың! Хужаһының төшкө ашҡа тигән икмәген урлап ашаған эттеке кеүек. Йә үлтерәһең, йә ҡалдыраһың, тип, тилмерә. Мин ҡатылығыма барып күрмәмешкә һалышам. Ул ҡарашымды тоторға итә, хөкөмөмдө көтә. Өндәшмәнем. Унда ла, унан һуң да. Еҙнәм бик ауыр кисерҙе быны. Ҡаты ауырыу үткәргән кеүек булып барып саҡ «һауыҡты». Ә мин бөтөн был хикмәтле хәлдең төбөндә ниндәйҙер ярамаған нәмә барлығын тойомланым. Шул ғына.\nАпайым тағы ла малай тапты. Туптай йомороланып, ҡулда һәлмәк кенә ауырлығы булған бәпәйҙе йыуындырышып йөрөгәнемде ҡарап күҙәтеп ултырған еҙнәмә апайым ғәйепле тауыш менән:\n— Ҡыҙ булманы инде, һин ҡыҙ бала яратаһың бит, - тип ҡуйҙы.\n— Ҡыҙыбыҙ бар ҙа инде, - тип эйәге менән миңә ымланы ла, уйынлы-ысынлы итеп, — һиңә оҡшап уҫал, миңә оҡшап егәрле, - тип ҡуйҙы.\nЫсынлап та, был ауылда мине «Айбулаттың ҡыҙы» ти ҙә ҡуялар бит. Һе, «Айбулаттың ҡыҙы»… Былай, оҡшай.\nБөгөн ул мине кейәүгә бирә. Никахтан һуң табында һуҡмышлаған. Әллә шуның шауҡымынан, әллә башҡаһынан ике күҙенән йәштәре субырлап ҡойолоп ултыра. Иркеһеҙҙән үҙемдең улар никахындағы хәлем иҫемә төшә лә:\n— Шулай, еҙнә, донъя алмаш килә, - тип көләм.\n— Балдыҙымды… балдыҙымды алып китәләр…\nАвторы: Миләүшә Ҡаһарманова


Баш ҡалала ауыр тормош шарттарында ҡалған балалы әсәләргә социаль ҡунаҡхана эш башланы. Ул биш урынға иҫәпләнгән. Әсәләргә бында туҡландырыу һәм башҡа кәрәк-яраҡтар ойошторолған. Социаль хеҙмәткәр, юрист, психолог хеҙмәте лә бушлай күрһәтелә. Ҡунаҡхана Невский урамындағы 23 йортта урынлашҡан.\nЙәмәғәтселектә резонанс тыуҙырған беби-бокстар булмаясаҡ. Ил хөкүмәте депутаттарҙың уларҙы урынлаштырыуҙы тыйыу тураһындағы тәҡдимен хупланы. Беби-бокстар йәшерен бала тапҡан әсәләргә сабыйын аноним рәүештә социаль учреждениеларҙа ҡалдырып китеү мөмкинлеге бирер ине.\nРәсәйҙәге төп конфессия вәкилдәре илдә аборттарҙы тыйыу тураһындағы халыҡ мөрәжәғәтен яҡлап сыҡты. Йәмәғәтселек буласаҡ балаға яралғы сағында уҡ закон менән һаҡланған кеше статусы биреү яҡлы. Ул сағында хирургия һәм башҡа медицина ысулдары менән йөктө төшөрөү тыйыласаҡ һәм енәйәткә тиңләнәсәк.\nРеспубликаның Ғәҙәттән тыш хәлдәр буйынса дәүләт комитеты рәйесе Фәрит Ғүмәров страховка пакеттарын яҡындар һәм туғандарҙың тыуған көндәренә бүләк рәүешендә бирергә тәҡдим итте. Ул страховка фирмаларын да ошо башланғысты күтәреп алырға, юбилейҙарға, тыуған көндәргә төрлө ташламалар яһарға саҡырҙы. Мәҫәлән, фатирҙы 2 мең ярым һумға страховкалағанда, ғәҙәттән тыш хәл осрағында 600 мең һум алырға була.\nОктябрь башынан милеккә һалым өсөн квитанцияларҙы яңыса хаҡ менән ала башлаясаҡбыҙ. Был һалым торлаҡтың кадастр хаҡына ҡарап иҫәпләнә башлауына бәйле. Йорттарҙың кадастр баһаһы баҙар хаҡтарына яҡын. Ә элек һалым күсемһеҙ милектең инвентарь торошонан сығып иҫәпләнә ине.\nРәсәй мәғариф һәм фән министры мәктәптәрҙе йыйыштырыу эштәрен уҡыусыларға тапшырыу тәҡдимен индерҙе. Ольга Васильева әйтеүенсә, был алым элек тә ҡулланылған һәм ул яҡшы һөҙөмтәләр генә биргән. Бала үҙе йыйыштырған ерҙе ҡәҙерләп тотасаҡ. Икенсенән, тәрбиә эшенә лә яҡшы яҡтан йоғонто яһаясаҡ.\nВазифа биләүселәргә Ватцап, Вайбер кеүек аралашыу ҡушымталары ҡулланыу тыйыла. Был ҡағиҙәне боҙоусыларҙы эшенән бушатыуҙары ла ихтимал. Именлек хеҙмәтенән белдереүҙәренсә, сертификатланмаған аралашыу саралары мәғлүмәттең ситкә сығыуына килтереүе мөмкин.


Башҡортостандың иң яҡшы 100 ауыл уҡытыусыһына — 600 меңәр һум // Йәмғиәт | новости башинформ.рф\nБашҡортостандың иң яҡшы 100 ауыл уҡытыусыһына — 600 меңәр һум\n14:57, 1 февраля 2019 Йәмғиәт\nӨФӨ, 2019 йыл, 1 февраль. /«Башинформ» мәғлүмәт агентлығы, Азат Ғиззәтуллин/.\nАуыл уҡытыусыларына ярҙам күрһәтеү өсөн республика бюджетынан 60 миллион һум бүленә. Йыл йомғаҡтары буйынса улар араһынан иң яҡшы 100 уҡытыусыға грант рәүешендә 600 меңәр һум аҡса тапшырыу күҙаллана. Башҡортостан Башлығы вазифаһын ваҡытлыса башҡарыусы Радий Хәбиров бөгөн Өфөлә барған беренсе мәктәп мәғарифы форумында ошо турала белдерҙе.\n«Әлеге сара, бушлай ер участкаһы бүлеү менән бергә — был сараны ла әҙерләрбеҙ — республиканың ауыл мәктәптәрендә кадрҙар мәсьәләһен хәл итергә ярҙам итергә тейеш», — тип билдәләне Радий Хәбиров.\nТеги: мәғариф, Радий Хәбиров


Табышһыҙ ҡайтмайым тиһәң… » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Эй ултыра балыҡсы... » Табышһыҙ ҡайтмайым тиһәң…\nТабышһыҙ ҡайтмайым тиһәң… 12.12.2015 // Эй ултыра балыҡсы...\nБашҡортостанда ял итеү мөғжизәгә тиң. Урмандары, мәғрур тау-ҡаялары менән бергә 13 меңдән ашыу йылғаһы, өс мең тирәһе күле һәм быуаһы булған изге төйәгебеҙҙең үҙенсәлекле матурлығы, байлығы һәр кемде хайран ҡалдыра.\nОшо урында Сергей Аксаковтың “Тәбиғәттә барыһы ла мөһим, әммә уның иң ҙур күрке — һыу” тигән һүҙҙәре иҫкә төшә. Ысынлап та, йылға-күлдәребеҙҙең әһәмиәте баһалап бөткөһөҙ: тирә-йүнгә йәм өҫтәп кенә ҡалмай улар, ә төрлө йән эйәләренә, кешеләргә йәшәү шарттары тыуҙыра. Ошондай мөмкинлектәрҙең береһе – балыҡсылыҡ.\nТөбәгебеҙҙә был шөғөлдө үҙ иткәндәр йылдан-йыл арта. Һыу буйына төшһәң, кем генә осрамай?! Ә балыҡ ҡайҙа күберәк һуң? Иң мул урын – Ағиҙел һәм уның ҡушылдыҡтары. Шөкөр, һыу ятҡылыҡтары һуңғы йылдарҙа күпкә таҙарҙы. Һөҙөмтәлә балыҡ та ишәйә. Ағиҙелдә, мәҫәлән, 40-тан ашыу төрө бар. Ғөмүмән, тәбиғи балансты һаҡлау өсөн төбәк ятҡылыҡтарына йылына яҡынса 14 – 15 миллион селбәрә ебәрергә кәрәк.\nБалыҡсыларға килгәндә, уларҙы шартлы рәүештә өс төркөмгә бүлер инем: фәҡәт ҡалҡыуыслы ҡармаҡҡа тотоусылар, йылтырма ташлауҙан ләззәт алыусылар һәм фидер алымы менән уңышҡа өлгәшеүселәр. Һуңғы дүрт-биш йылда Ағиҙелдә өсөнсө йүнәлешкә нығыраҡ иғтибар итә башланылар. Еңелерәк шул. Әллә ялҡаулана башланыҡмы икән? Ем һалғысыңды аҙыҡ менән тултырып, алыҫҡа ырғытаһың да эшең дә бөттө. Балыҡтың сирткәнен тамаҡ ялғай-ялғай көтәһең дә ултыраһың. Яр буйында йүгерә-йүгерә йылтырмаға суртан ҡаптырған егеттәргә ҡарап көрһөнөп тә ҡуяһың...\nНиндәй генә алымға өҫтөнлөк бирмәһен, ысын балыҡсы табыш артынан килгән ерен һәр саҡ таҙа тотор, башҡаларҙан да шуны талап итер. Әмәлгә ҡалғандай, күптән түгел Ағиҙел буйында тап шундай сифаттарға эйә танышым Валерий Кудряшовты осраттым. Тәбиғәтте мөкиббән яратҡан балыҡсы ул. Һис ҡасан табышһыҙ ҡайтмай. Әлеге осрашыуҙа С.Т. Аксаковтың 1847 йылда донъя күргән “Балыҡ тотоу тураһында яҙмалар”ын (быйыл ҡабаттан баҫылды), “Багров ейәненең балалыҡ йылдары” тигән автобиографик китабын иҫкә төшөрҙөк. Әҙип уларҙың тәүгеһендә Башҡортостандың йылға күлдәрендәге төп балыҡтарҙы ентекле тасуирлаған. Артабан танышыма бер нисә һорау менән мөрәжәғәт иттем.\n— Йылдың ҡайһы миҙгелендә балыҡ тоторға яратаһығыҙ?\n— Йәй ҙә, ҡыш та ҡармаҡлайым. Йылға буйлап йөрөй торғас, ҡайһы бер ауырыуҙарым да онотолдо инде. Әлбиттә, яҙғыһын, йәйгеһен уңыш мулыраҡ була. Был миҙгелдәрҙә күңеллерәк тә, ҡалын кейенеп тә йонсомайһың.\n— Ҡыш етте. Балыҡсыларға ниндәй кәңәштәр бирер инегеҙ?\n— Һәр кем көҙҙән үк һәр төр балыҡтың ҡышлауға ҡайҙа ятҡанын белеп ҡуйырға тейеш. Тәүге боҙҙоң аҫтынан тотоу ваҡыты өс-дүрт аҙна дауам итә. Һыу биш-алты сантиметр ҡалынлығында туңмайынса, унда төшмәй тороу хәйерле. Балыҡтар бер аҙна эсендә боҙ япмаһына өйрәнеп ала, кешенән ҡурҡып бармай. Тап шул ваҡытта ҡорман, шамбы, сабаҡ эләктерергә мөмкин. Ҡышҡы йылтырмаға суртан, алабуға һәм һыла ихлас ҡабасаҡ.\nҒинуар, февраль айҙарында һыуҙа кислород кәмей, һөҙөмтәлә сиртеү әүҙемлеге түбәнәйә. Шуға күрә һәүәҫкәр балыҡсылар был осорҙо бигүк яратып бөтмәй. Икенсенән, кемдең 40 градуслыҡ һыуыҡта һыу буйында өшөп-туңып ултырғыһы килһен?! Март урталарында иһә ятҡылыҡтағы тереклек йәнләнә төшә. Шунан башлана ла инде күңелле мәлдәр!\nАғиҙелдә һыу ташҡан саҡта балыҡсылар һирәгәйә төшә. Мин иһә, киреһенсә, ҙур табыш алыу ниәтендә йылға буйына ашығам. Билдәле, һыу таҙа булмай. Шулай ҙа тәрәндән йәйен, һаҙан, алабуға, табан балыҡ, суртан хәтәр шәп ҡаба!\n— Күрше төбәктәрҙәге балыҡтарҙың беҙҙәгеләрҙән айырмаһы бармы?\n— Юҡ, бигүк айырылмайҙар. Силәбе яғында, мәҫәлән, беҙҙең сабаҡты “чебак” тиһәләр, бәғзе урында “сорожка” тип атайҙар. Урындағы һыуға бәйле балыҡтың төҫө башҡа булыуы ихтимал. Әйтәйек, беҙҙәге ялтыр бәрҙеләр Себер тарафтарында ҡарағусҡыл төҫтә.\n— Балыҡсы кәрәк-ярағын үҙегеҙ эшләйһегеҙме, әллә кибеттеке яҡшыраҡмы?\n— Һатып алыуға өҫтөнлөк бирәм.\n— Тотҡан суртандарығыҙҙың иң ҙуры күпме тартты?\n— Алты килограмм. Әйткәндәй, бер мәл Ағиҙел күпере аҫтында 25 килолыҡты сығарғандарын күрҙем.\n— Йәйен дә ҡаптырҙығыҙмы?\n— Эйе, иң ҙуры ике кило тартты. Бәрҙенең бер килограмм ауырлыҡтағыһын эләктергәнем бар.\nБалыҡсыға уңыштар юлдаш булһын!\nмарат от 29.01.2016, 14:30\nЗдравствуйте!Хочу от чистого сердца поблагодарить газету Башкортостан за полезную,интересную информацию и лично благодарю автору этой рубрики Камалову Асляму за открытию всех секретов в мире рыболовства !Спасибо Вам большое и желаю в дальнейшем интересных и нужных статей!!!Марат.


Арзан фатир - фатир һатып Төркиә - Франция онлайн юристар!\nАрзан фатир - фатир һатып Төркиә\nsozlesmesi satis һәм по-французски\nТөркиәлә күсемһеҙ милек баҙарында уңайлыЙыш ҡына фатир һатып ҡыҫҡа ваҡытта төркиә. Бәлки, һеҙҙең тәҡдимдәрегеҙ арзан фатир табыуы еңел төркиәлә риэлтор аша. Риэлтор урындағы ялланы, уларға яҡшы булыр ине, төркиә эшләү өсөн фатир эҙләй. Сағыштырмаса ҡиммәт булыуына ҡарамаҫтан төркиәлә фатир һатып, күсемһеҙ милек башҡа европа илдәренә ҡарағанда, Испания кеүек.\nипотека кредиты алырға тейеш\nӘгәр һеҙ бөйөк британия, һеҙ күрергә, был фунт стерлинг төркиәлә бик юғары. Ҡағиҙә булараҡ, төркиә инвесторҙары өсөн яҡшы сифаттарына өҫтөнлөк сумманы фатир һатып һәм башҡа европа илдәре менән сағыштырғанда, әҙерәк.\nТөркиәнең туристар өсөн ял итергә күберәк килә.\nТөркиәнең туристар күп арзанға фатир һатып алырға була, уларҙың һәр сәфәрҙән һуң ял итә. Бөтә төр төҙөлөш торлаҡ төҙөү, һатып алыу талаптарын ҡәнәғәтләндереү өсөн. Объекттар төҙөү, шулай уҡ күп эшләйем, ҙур комплексы эшмәкәрлеге менән. Инвесторҙар, Төркиәнең арзан фатир урынлашҡан. уларға оҡшаш, тип көтөлә, йәғни тиҙ күҙаллай алабыҙ, һатабыҙ. Интернет файҙаланыусылар әгәр телисез икән, һеҙ аванс индереү тейеш. Causion Сумма, ҡағиҙә булараҡ, 3. Ҡулаҡса менән түләү өсөн аҡса causion шул иҫәптән бөтә төрҙәрен ҡуллана аласыз, чек һәм кредит картаһы. Барыһы төркиә инвесторҙары күсемһеҙ милеккә хаҡтар арта 2015 прогноз буйынса, 2016 һәм 2017 йыл. Һуң, Төркиә биреүсенең фатирын залог итеп, һеҙ ҡул ҡуйырға тейеш-биреш килешеүе.\n-Биреш килешеүе төркиә, төрөк теленә тәржемә итеп, шулай уҡ исем аҫтында билдәле булған.\nБыл өлкәлә, һатыу килешеүе, булған мөлкәтен хаҡы күрһәтелгән. Шулай уҡ контракт элементтар өсөн ғариза ҡаралған, шул иҫәптән уларҙың һатып, мебель, cliamtiseur, éléctroménagers, Ике күсермәһе etc-биреш килешеүе.\nКилешеү күсермәһе-һатып алыу-һатыу, тапшырыу, күсермәһен бирә, шул уҡ ваҡытта башҡа һатыуҙа булған.\n-Биреш килешеүе һуң ике аҙна дауамында булған һөйләмдәр бирелә, уларҙы ҡабул ителә. Был ваҡытта, ысынлап та, һеҙ үҙен адвокат комиссия еңеүсе.\nАдвокат яуаплы ҡарап, күңел, бер ниндәй ҙә бурыстар юҡ, фатир менән бәйле.\nКүпселек осраҡта һатып алынған түләргә тейеш була. был сумма ун мәғәнә үҙенсәлектәре, уны ҡапларға тейеш түгел. Төркиәлә фатир арзан, сифаты юғары хаҡ менән биҙәргә мөмкин. инә Һеҙ кредит алыу һеҙҙең илдә күсемһеҙ милек, хаҡтар ҡаплау өсөн һатыу. Кәңәш ителә, сөнки һеҙ сығышы менән илдә финанслау ала, әгәр процент ставкалары күпкә юғарыраҡ Төркиә. Шуға ҡарамаҫтан, әгәр процент ставкалары, түбән төрөк банк тәҡдим итә, урындағы банк.\nКүп кенә банкылары ипотека кредиты һорап һеҙгә ғариза менән депозит үтә утыҙ тиклем оҙайтылды.\nӘгәр ҙә һеҙ йыйылған төркиә бер ҡасан да ҡалманы, үҙе һорап, һеҙ тейеш, һеҙ ай һайын ипотека кредиты түләгән. Күп эшләргә, уларҙы һатып алыу өсөн ипотека вариантын тәҡдим итә.\nҮҙ-ара эшләү өсөн ипотека теркәлә табыш ала логистик тәьмин итеүгә бәйле.\nМенән компенсация эштәр: пособие иҫәпләү БУШЛАЙ\n부동산 분류에 부동산의 모든 부서의 프랑스


«Башинформ» журналисы - «Сәсеү – 2011» конкурсы еңеүсеһе\n14 Июль 2011, 11:13\n13 июлдә Башҡортостан Хөкүмәте вице-премьеры – БР ауыл хужалығы министры Эрнст Исаев «Сәсеү – 2011» беренсе республика киң мәғлүмәт саралары конкурсы еңеүселәренә һәм призерҙарына наградалар тапшырҙы.\nБаҫма (электрон) киң мәғлүмәт саралары журналистары араһында «Сәсеүҙе сифатлы һәм ваҡытында үткәрәйек!» номинацияһында беренсе урынды беҙҙең хеҙмәттәшебеҙ - «Башинформ» мәғлүмәт агентлығының иҡтисад бүлеге күҙәтеүсеһе Ғәлиә Нәбиева яуланы.\nБеренсе республика агроконкурсына 36 заявка бирелде һәм 400-ҙән ашыу материал тапшырылды. Конкурста 27 баҫманан, шулай уҡ Башҡортостан ҡала һәм райондарының 9 теле- һәм радиокомпанияларынан журналистар ҡатнашты.\nБелешмә өсөн. «Сәсеү – 2011» конкурсы БР Журналистар союзы менән берлектә Ауыл хужалығы министрлығы менән ойошторолдо. Агросәнәғәт комплексына бәйле һөнәрҙәрҙең абруйын күтәреү конкурстың төп маҡсаты булып тора.\nКонкурста – һигеҙ номинация. Уларҙың һәр береһендә еңеүселәрҙе республиканың Хөкүмәт Аппараты, Ауыл хужалығы министрлығы, Элемтә һәм киң коммуникациялар министрлығы һәм Журналистар союзы вәкилдәренән торған эксперт советы билдәләй.\nАвтор:Сергей Захаров | фото: Олег Яровиков\nТеги:конкурстарауыл хужалығыбашинформғәлиә нәбиева


Хәҙерге заманда йыш ҡына өлкәндәр үҫмерҙәрҙең “Мине бер кем дә аңламай!” тигән һүҙҙәренә көлөп ҡарай. Тап ошо һүҙҙәр бәлиғ булмағандарҙың ауыр тормош хәлендә булыуын билдәләй ҙә инде.\nБалалар һәм үҫмерҙәр күп осраҡта үҙ аллы хәл итә алмаҫлыҡ хәлдәрҙә ҡала: төрлө конфликттар, көс ҡулланыу, стрестар, яңғыҙлыҡ... Уларҙың был турала кем менәндер һөйләшкеһе килә, үҙҙәрен аңлаған кешене эҙләй. Килеп тыуған сетерекле хәл менән балалар һәм үҫмерҙәр белгескә мөрәжәғәт итерҙән алда иптәштәре, дуҫтары, ғаиләһе менән уртаҡлаша. Улар был хаҡта ата-әсәһе менән һөйләшә икән, был ышаныс билдәһе. Тимәк, улар өлкәндәрҙең ярҙам итеренә ышана. Ләкин йыш ҡына ҡурҡҡанда, өмөтһөҙлөккә бирелгәндә кәңәш һорарҙай кеше юҡ икән, “Балалар өсөн ышаныс телефоны” ярҙамға килә. Был ойошма бөтә ил күләмендә 2010 йылдан бирле эшләй.\nҠайһы бер осраҡтарҙа яҡындарыңа, туғандарыңа ҡарағанда таныш түгел кешегә ярҙам һорап мөрәжәғәт итеү еңелерәк була. Ышаныс телефоны консультанттары бушлай аноним ярҙам күрһәтә. Белгестәр үҙ-үҙеңде аңларға, кризислы хәлдән сығыу юлдарын, тормошта үҙ урыныңды табырға булышлыҡ итә.\nЫшаныс телефонын: 8-800-2000-122 (ата-әсәләр өсөн: 8-800-347-5000) хәтерҙә ҡалдырыуы бик еңел. Уға стационар йәки кәрәҙле телефондан түләүһеҙ шылтыратырға мөмкин, хеҙмәттең тәүге шарты ошо. Ышаныс телефоны белгестәре менән балаларҙы ғына түгел, ата-әсәләрҙе лә борсоған проблемалар менән бүлешергә була. Бында һәр кемде иғтибар менән тыңлап, тейешле ярҙам күрһәтәсәктәр.\nҺуңғы 5 йылда Рәсәйҙә был хеҙмәт менән 5 миллион кеше ҡулланған. Уларҙың яртыһынан күберәге – балалар һәм үҫмерҙәр. Бынан тыш 511934 ата-әсә һәм баланы опекаға алыусы кәңәш һораған.\nЫшаныс телефонына шылтыратҡанда шылтыратыусының үҙ исемен, йәшәгән урынын йәки башҡа мәғлүмәттәрҙе әйтмәҫкә һәм үҙе теләгән ваҡытта һөйләшеүҙе туҡтатырға хоҡуғы бар. Ул әңгәмәнең яҙылмауын һәм уның эстәлеге сит кешеләргә таралмаясағын ныҡлы белергә тейеш, был ышаныс телефонының икенсе шарты.\nБалаларҙы борсоған мәсьәләләрҙе сисеүҙә уларҙың ғына әүҙемлеге аҙ, әлбиттә. Шуға күрә өлкәндәрҙең даими иғтибары бик мөһим. Ауыр тормош хәлендә ҡалған һәр балаға ярҙам итеп, кемдеңдер ғүмерен һаҡлап ҡалырға ла мөмкин бит.


Луиза алыҫҡараҡ йүгерә. Тик ҡотола алырмы икән?\nМәғлүмәт сараларының иғтибар үҙәгендә 23 миллион һумдан артыҡ аҡса менән эҙһеҙ юғалған Луиза Хәйруллина һәм уның ғаиләһе тора. Ғаиләнең төрлө банктар алдында миллион һум самаһы бурысы ҡалған. Хәйруллиндарҙың тамырҙары Тажикстанда ла бар икән, ләкин Луиза ханымдың әхирәттәре уның бындай енәйәткә барыуына шикләнә.\nПолицейскиҙар ныҡлы эҙләү менән мәшғүл, ләкин өмөтләндерерлек хәбәрҙәр тойолмай. Дөрөҫ булһа, әлегә Башҡортостан – Ырымбур – Ҡаҙағстан йүнәлешенә өҫтөнлөк бирәләр.\nХалыҡ был хаҡта нимә ти һуң? Интернеттағы комментарийҙар күпселек (быныһы һис тә сәйер түгел) Хәйруллиндарҙы яҡлай һәм теләктәшлек күрһәтә. Ғәжәпләнергә ярамай, киң йәмәғәтселектең мөнәсәбәте һис тә дәүләт файҙаһына түгел.\nШулай ҙа закон бар бит әле. Эске эштәр органдарының тырышлығы, хәҙерге техник саралар ғаиләнең эҙенә бик тиҙ төшөргә ярҙам итеүе ихтимал. Әйткәндәй, беҙ билдәләгән ике-өс көн үтеп тә бара инде. Кем белә, машиналары иҫке тиҙәр, бәлки ҡайҙалыр ватылып, йә батып яталарҙыр. Саҡ ҡына көтәйек.


“Мобиль һайлаусы” һынатмаҫ\n21 Июнь 2019, 13:50\n“Эш буйынса командировкаларға йыш йөрөргә тура килә. 8 сентябрҙә лә сираттағы сәфәрҙә булырмын, моғайын. Шул уҡ ваҡытта республика Башлығын һайлауҙа ҡатнашып, үҙемдең кандидатым өсөн тауышымды биргем килә. Быны нисек эшләргә икән?Л. ХАФИЗОВ.\nБР Үҙәк һайлау комиссияһы яуап бирә\n“Эш буйынса командировкаларға йыш йөрөргә тура килә. 8 сентябрҙә лә сираттағы сәфәрҙә булырмын, моғайын. Шул уҡ ваҡытта республика Башлығын һайлауҙа ҡатнашып, үҙемдең кандидатым өсөн тауышымды биргем килә. Быны нисек эшләргә икән?\nБашҡортостан Үҙәк һайлау комиссияһы секретары Марина ДОЛМАТОВА:\n– Берҙәм тауыш биреү көнөндә йәшәгән, теркәлгән еренән ситтә, республиканың башҡа районында йәки ҡалаһында булған граждандар “Мобиль һайлаусы” системаһынан файҙалана ала. Ул 2018 йылдың мартында Рәсәй Президентын һайлауҙан алып әлегәсә ғәмәлдә, былтыр Башҡортостан парламентына һайлау кампанияһы осоронда ла эшләне. Әйткәндәй, тауыш биреү өсөн үҙеңә ҡулай алымды һайларға мөмкин.\nТауыш биреү көнөндә теркәлгән еренән ситтә булған кешеләр 24 июлдән 4 сентябргә тиклем үҙҙәре барған ерҙәге территориаль һайлау комиссияһына, күп функциялы үҙәккә йәки Дәүләт һәм муниципаль хеҙмәттәрҙең берҙәм порталы аша ситтән тороп ошо биләмәләге һайлаусылар исемлегенә индереүҙе һорап ғариза яҙа ала.\n28 августан 4 сентябргә тиклем участка һайлау комиссияһына ла ошондай уҡ ғариза бирергә мөмкин.\nТеге йәки был сәбәп менән тәҡдим ителгән алымдарҙан файҙалана алмағандарға 5 сентябрҙән, әммә 7 сентябрҙә урындағы ваҡыт буйынса 14 сәғәттән дә һуңға ҡалмайынса, йәшәгән урыны буйынса участка һайлау комиссияһында, үҙҙәре барған ерҙәге һайлаусылар исемлегенә индереүҙе һорап, махсус ғариза тултырырға була.\nҠыҙғанысҡа ҡаршы, “Мобиль һайлаусы” системаһы әлегә республика биләмәһендә һәм Мәскәү ҡалаһында ғына эш итә. Тимәк, башҡа төбәктәргә юлланғандар 8 сентябрҙә тауыш бирә алмаясаҡ. Илебеҙҙең баш ҡалаһында һанлы 30 һайлау участкаһының береһенә барып, һайлауҙа ҡатнашыу мөмкинлеге бар. Бының өсөн үҙегеҙҙең участкалағы иҫәптән төшөргә, Дәүләт һәм муниципаль хеҙмәттәрҙең берҙәм порталы ярҙамында Мәскәүҙәге тейешле участкала теркәлергә кәрәк. Әлегә эксперимент рәүешендә ғәмәлгә индерелгән һанлы һайлау участкалары тәжрибәһе һөҙөмтәлелеген күрһәтһә, киләсәктә уны бөтә ил буйынса таратыу күҙаллана.


Сәйәсәт // Терроризм\nТуғыҙынсы май көнө Чечняның баш ҡалаһында ойошторолған теракт һөҙөмтәһендә был республиканың президенты Әхмәт Ҡадир ов һәләк булды.\nШуныһы ҡыҙыҡ: был фажиғәле ваҡиғанан һуң ҡасандыр Рәсәй\nтерриторияһында ойошторолған билдәле һәм ҡот осҡос терро ристик акттар өсөн яуаплылыҡты үҙ өҫтәренә алған Масхадов т а, Басиров та әлегә бер һүҙ ҙә әйтмәүҙе хуп күрә. Бының сәбә бе нимәлә\nРеспубликабыҙ башҡалаһында йәшәүсе чечендарҙың береһе , у л үҙенең исемен атамауҙы һорауҙы, был хәлде былайыраҡ аңлата : һуғыш осорондағы янауҙар менән тыныс тормошта йәшеренеп, мөйөштән һөжүм итеүҙәрҙе бер кимәлгә ҡуйып булмай. Сөнки хаж\nҡылған кешегә ҡул күтәреүҙе чечендар бер ҡасан да ғәфү ит мәйәсәк. Ҡан -ҡәрҙәштәренең үс алыуы - хоҡуҡ һаҡлау органдар ының яза биреүенән күпкә ҡурҡынысыраҡ икәнлеген барыһы ла я ҡшы аңлай, сөнки был енәйәтсенең туғандарына ла туранан - т ура ҡағыласаҡ. Ә инде улар үс ҡандырмай туҡтай торған хал ыҡ түгел. Тап шуның өсөн дә ойоштороусылар һәм был терактты\nбойомға ашырыусылар ҙа үҙҙәренең ҡатнашлығын әйтә һалып ба рмаясаҡ. Бәлки, ойоштороусылар тере лә түгелдер тигән фараз да йөрөй һәм уны тулыһынса инҡар итеп булмай.\nЧечня мөфтийе Әхмәт Шамаев республика президенты Әхмәт Ҡа диров һәм Чечен Дәүләт Советы Хөсәйен Исаев һәләк булған т еррористик актты ойоштороусылар адресына ҡырҡа ғәйепләүҙәр менән сығыш яһаны. Уның өндәүе буйынса бөтә мәсеттәрҙә һәлә к булғандар өсөн намаҙ уҡылды , ә инде ойоштороусылар әсе ҡ арғалды. Масхадов менән Басаевҡв былай ҙа ҡатмарлы тормоштар ын ни өсөн насарайтырға һуң Ә уларға ҡурҡырлыҡ урын юҡ түге л. Уларҙың урындағы һәм федераль власть органдары яғынан ая у күрмәҫлек ни бары өс - дүрт йөҙ боевиктары бар. Ә Ҡадиров- кесе артында күп һанлы һәм тәжрибәле чечен милицияһы тора. Төрлө мәғлүмәттәр буйынса уларҙың һаны 2000 - 6000 кеше тәшк ил итә. Бынан тыш агентура селтәре лә көслө - ни өсөн тигәнд ә, уларҙың иҫәбендә башлыса элегерәк сепаратист булып, һуң ынан хөкүмәт һәм федераль власть яғына күсеүселәр күп. Улар ҡаршы яҡтың стратегияһын һәм эш итеү алымдарын яҡшы белә. Шу ға күрә көстәрҙе бер тигеҙ булмауы ла янап тора.\nӘлбиттә, террористик акттарҙы ғәйепләүҙәр менән бергә и кенсе төрлө фекер сағылдырыусылар бар.\nМәҫәлән, "Вашингтон пост" гәзите кесе ҡҠадировты "тапап " үтә: йәнәһе лә, "элекке боксер һуңғы осорҙа үҙенең иң аяуһ ыҙ кеше икәнлеген күрһәтте. Байтаҡ чечендар Ҡадиров милицияһ ының аяуһыҙлыҡта, кеше урлауҙарҙа һәм язалауҙарҙа ғәйепләй."\nһәм башҡалар һәм башҡалар. Ирак ерендә ҡылғандарын иҫкә төш өрмәй генә улар халыҡты яҡлап маташа түгелме. Ә үҙҙеренең го наһтары ни өсөн ситтә тороп ҡала һуң Күрәһең, кемдең нимәһе\nауырта, ул шуны һөйләйҙер.\nӘ бына ҡасҡын олигарх БАБтың тәрбиәләнеүсеһе , беҙҙең элек ке яҡташыбыҙ, бөгөнгө көндә Лондонда йәшәүсе Александр Литв иненко уларҙан да йырағыраҡ китте. " Чесен Республикаһында, Путиндың бөтә ышандырыуҙарына ҡарамаҫтан, тыныслыҡ урынлашты рылманы. Чечняның барлыҡ территорияһында ер шарында иң ҡурҡ ыныс һуғыш әле булһа бара. Путин республика президенты ите п тәғәйенләгән Әхмәт Ҡадировты бөтә халыҡ алдында язалау бын ы асыҡ дәлилләй." Һуңынан автор Шамил Басаев һәм уның көрәш\nалымдары менән һоҡланыуын йәшермәй. "Басаев кешене язалау к еүек алымды үҙенең ҡоралы тип алған Басаев, үҙ халҡы өсөн к өрәшендә битен йәшереп маташмай. Һәм шундай рәүешле әлеге вл астҡа ҡаршы төшә. Ә бына һатлыҡ йәндәр менән хеҙмәттәшлек и тергә өйрәнеп алған Путин, уның һымаҡ асыҡ сығыш яһай алмай.\nҺәм бөтә донья буйлап "террористар, террористар эше" тип ышандырырға тырыша. Басаев иһә, кешене атырға бойороҡ биреп,\nбылай тип әйтергә теләй " һин минең илемә ҡул һуҙҙың, һин е мереп килеп индең, һин уны һаттың һәм шуның өсөн мотлаҡ үле ргә тейешһең". Ә бына Ҡадировты бит бөтәһе лә КҮРӘ АЛМАЙ то рғайны. Чечен халҡы тарихында бер генә кешене лә шул тиклем күрәалмаусанлыҡ урағаны юҡ ине."\nҠыҙғанысҡа ҡаршы, бындай әшәкелек байтаҡ һәм күп урында күренә. Әммә шуныһы мөһим: Ҡадировтың эшмәкәрлеген баһалауҙы\nчечендар үҙҙәре бирер. Мәҫәлән, Мәскәүҙәге Чечен республика һының тулы хоҡуҡлы вәкиле, Чечен Республикаһы Хөкүмәтенең в ице - премьеры Аслан Магомедов былай ти: "Ҡадиров беҙҙең ба рыбыҙға ла нормаль тормоштоң нимә икәнлеген күрһәтте, ул беҙ ҙе бер-беребеҙҙе ихтирам итергә өйрәтте, ул ысын ир һымаҡ йә шәне һәм һәләк булды".


Мета:Үҙенсәлектәр - Meta\nВикимедианың Мета-вики проектына (Wikimedia Meta-Wiki) рәхим итегеҙ, уны Викимедиа проекттарын координациялау вики-сайтында йыш ҡына ябайлаштырып Мета-вики йәки Мета (Meta) тип йөрөтәләр.\n2 Нимә Мета-викиға ҡағылмай\n5 Мета-вики ҡағиҙәләре\nМета-вики бер-береһе менән бәйле һәм төрлө ҡатнашыусыларҙы йәлеп иткән өс мәсьәләне хәл итә:\nВикимедиа проекттары тормошо йүнәлештәренә төрлө ҡараш һәм бәхәстәр, айырыуса, бар проекттарға ҡағылған ҡағиҙәләр буйынса фекер алышыу, мәҫәлән, асыҡ контентты лицензиялау. Был һорауҙар буйынса бәхәсләшеү үҙәге — Викимедиа форумы. 2009 йылда юғары кимәлдәге фекер алышыу өлөшө айырым Strategy Wiki вики-проектына айырыла.w3w3w\nТел-ара (кросс-вики) һәм халыҡ-ара координациялау урыны, тәү сиратта, Викимедиа проекттарына һәм Викимедиа хәрәкәтенә төбәлә, инглиз теленән башҡа телдәрҙә лә бәхәсләшеү мөмкинлеген бирә. Бында төрлө һорауҙар (Викимедиа мәсьәләләре һәм тышҡы вики-сайттар буйынса), тәржемәләр һәм яңылыҡтар, шулай уҡ Викимедиа Фонды йәки төрлө партнёр ойошмалар менән бәйле вики-осрашыуҙар хаҡында яҙмалар. Бында шулай уҡ отчёттар, ваҡиғалар, тышҡы бәйләнештәр һәм гранттар инә.\nВикимедиа проекттары хаҡындағы шәхси эссе өсөн форум. Бындай проекттар нейтраль ҡараш тураһындағы ҡағиҙәне һаҡлауҙы талап итмәгәс, төрлө фекерҙәр ағымдағы һорауҙар нейтраль битендә, TIPAESA йәки IPA форматтарын ҡулланып, берләшергә тейеш. Бында Викимедиа проекттарына ҡайһы һорауҙар ҡарауы буйынса ниндәйҙер дәрәжәлә ирек бар, — был Мета-викины meatball: вики тибының төрө итә, бында вики-мәҙәниәт, тәртип өлгөһө һ.б. буйынса фекер алышыу бара. MediaWikiны документлаштырыу һорауҙары күбеһенсә төшөрөлгән (артабан ҡара). Был роль эсенә шулай уҡ фекер алышыуҙы рәсми тикшереү инә.\nКатегориялар системаһы Мета-вики йөкмәткеһен тулыраҡ күрһәтә.\nНимә Мета-викиға ҡағылмай\nБыл сайт Википедияның башҡа тел бүлектәрендә ҡабул ителмәгән мәҡәләләр өсөн түгел.\nәгәр һеҙ үҙегеҙҙең викины төҙөргә теләһәгеҙ, вики-движок исемлеген ҡарағыҙ.\nүҙегеҙҙең вики-төркөмдө эҙләйһегеҙ икән, башҡа вики-төркөмдәрҙе ҡарап сығығыҙ, йәки бөтә MeatballWiki төркөмдәр исемлеген ҡарап сығығыҙ.\nәгәр түләүһеҙ веб-хостинг эҙләһәгеҙ, бында ҡарай алаһығыҙ.\nБында MediaWiki программа тәьминәтен яҙыу өсөн урын түгел, бының өсөн MediaWiki.org адресы буйынса махсус вики бар. Был темаға бында ҡалған биттәр transferred күсерелергә тейеш.\nМета-вики төркөмөнөң тәғәйенләнеше тураһында һорауҙар тыуа. Бында Викимедиа төркөмдәренән айырым ниндәйҙер төркөм юҡ, кемдер әйтмешләй: «мета-проект — Викимедиа-проекттары өсөн һәм эргәһендә килеп сыға , үҙ аллы түгел — төркөмдәр төркөмө, ябыҡ бәләкәй утрауға оҡшамаған.»\nМета-вики шулай уҡ — ул күп фекер алышыуҙар, процесстар һәм Металағы төрлө ҡатнашыусылар һәм яуаплы кешеләр (әгәр булһа) менән башҡа эшмәкәрлек — мәҫәлән, ҡайһы бер Викимедиа комитеттары, стюардтар, гранттар бүлеү өсөн яуаплы Фонд эшселәре, һәм башҡа — барыһы ла бергә. Мета — ҡатнашыусыларҙың (Викимедиасылар) маҡсаттарын тормошҡа ашырыр урын һәм ҡоралы; Мета үҙ аллы әһәмиәткә эйә түгел, һәм, әлбиттә, ҡатнашыусыларға һәм башҡа проекттарға йоғонто яһай алмай.\nТеүәл әйткәндә, Мета-викила урындағы берләшмә бар: даими бер йәки бер нисә эшмәкәрлек төрөндә ҡатнашҡан («баҡсасылар» кеүек) ҙур булмаған кешеләр төркөмө, Мета үрҙә күрһәтелгән ролен уйнаһын өсөн, тыуған бәхәстәргә ҡушыла ала.\n«Метапедист» (Metawikian) — «Мета-вики төркөмө» ҡатнашыусыһына ҡарата ҡулланылған исем, әүҙемлеге бында күҙәтелгән Метаның даими ҡатнашыусылар төркөмө, — мәҫәлән, биттәр төҙөп, фекер алышыу һәм процесстарҙа ҡатнашып, файҙалы һәм уңышлы үтеүен тәьмин итә.\nБыл проект 2001 йылдың ноябрендә «Мета-Википедия» булараҡ төҙөлгән, һәм яңы викиға бар мета-мәғлүмәттәрҙе (веб-сайт һәм Википедия ҡатнашыусылары) күсереп, ысын эстәлегенә ҡаршы (энциклопедия мәҡәләһе) Википедияның инглиз теле бүлеген «таҙартып» барлыҡҡа килә. Википедиянан айырым MediaWiki движогына күскәс, Мета Викимедианың бөтә тел төркөмдәре ҡулланған күп телле бәхәсләшеү форумына әйләнә. Тел бүлектәре һәм Викимедиа проекттарының күбәйеүе, тәржемә талап иткән биттәр һанф артыуы Мета-вики роленең артыуы һәм сиктәре киңәйеүенә алып килә. Хәҙерге ваҡытта Мета үҙ эсенә 119 922 бит ала. Күп иҫке биттәр һаман да Википедияның үҙенсәлекле билдәмәләләр булһа ла, был хәл Викимедиа проекттарының барыһына ла ҡағыла тиерлек.\nҠағиҙәләр ҙәм ҡулланмалар\nСтюардтар өсөн ҡағиҙәләр\nЯңы проекттар төҙөү ҡағиҙәләре (иҫкереп, тарихи ҡыҙыҡһыныуға бәйле)\nКатегориялар — навигация өсөн инеш бит\nMeta's Zeitgeist — һәр ай статистикаһы\nВавилон шаблоны — Мета-вики ҡатнашыусылары ниндәй тел белеүе хаҡында мәғлүмәт.\nПроекттар порталдары — Викимедиа проекттарының веб-порталдар теҙмәһе\nВикимедиа Фонды һәм уның вики-проекттары\n[$meta-meta Был викила ғына мөмкин миҫалдар]\n↑ Anthere, 29 март 2006; шулай уҡ ҡарағыҙ MeatBall:CommunityMember.\nRetrieved from "https://meta.wikimedia.org/w/index.php?title=Meta:About/ba&oldid=23433375"


Инфоурок › Другое ›Научные работы›Научная работа "Духовно-нравственное воспитание в произведениях М.Карима"\nМостай Кәримдең “Өс таған” повесында рухи тәрбиә мәсьәләре.\nТикшеренеү эшенең актуаллеге: Бына Мостай олатай “Өс таған” повесында беҙҙең кеүек малайҙарҙың тормошо аша беҙгә идеялар бирә. Тормош ауырлығына ҡарамай, яҡты хыялдар менән йәшәргә, намыҫлы, матур йәшәргә өйрәтә.\nТикшеренеү эшенең маҡсаты: Мостай Кәримдең “Өс таған” повесындағы рухи тәрбиә мәсьәләһен асыҡлау.\n1. Мостай Кәримдең “Өс таған” повесын өйрәнергә;\n2. Повестағы рәхи тәрбиәнең тормошҡа ашырылыу мәсьәләрен асыҡларға;\n3. Мостай Кәримдең “Өс таған” повесындағы рухи тәрбиә тураһында фәнни тикшеренеү үткәрергә;\n4. Тикшереү һөҙөмтәләре буйынса класс сәғәтендә сығыш яһарға.\nТикшеренеү эшенең гипотезаһы: тикшеренеү эше уңышлыраҡ, әгәр ҙә:\n- Мостай Кәримдең “Өс таған” повесы төплө өйрәнелһә;\n- повестағы рәхи тәрбиәнең тормошҡа ашырылыу мәсьәләре асыҡланһа;\n- Мостай Кәримдең “Өс таған” повесындағы рухи тәрбиә фәнни күҙлектән сығып өйрәнелһә;\n- тикшеренеү һөҙөмтәләре класс сәғәттәрендә рухи тәрбиә эшендә ҡулланылһа.\nТикшеренеү эшенең объекты:. Мостай Кәримдең “Өс таған” повесы.\nПредметы: Мостай Кәримдең “Өс таған” повесында тәрбиә проблемаһы.\nТикшеренеү эшенең фәнни яңылығы: Мостай Кәримдең “Өс таған” повесының рухи тәрбиә сығанағы булараҡ әһәмиәте тикшерелә.\nТикшеренеү эшенең ғәмәли әһәмиәте: тикшеренеү һөҙөмтәләрен класс сәғәттәрендә, башҡорт теле дәрестәрендә уҡыусыларҙа рухи тәрбиә биреүҙә файҙаланырға мөмкин буласаҡ.\nМәктәптә тәрбиә тураһында күп һөйләйҙәр. Тыңлауһыҙ, әҙәпһеҙ уҡыусыларҙы “тәрбиәһеҙ” тиҙәр. Уҡытыусылар нимә яҡшы, нимә насар икәнен аңлаталар. Уларҙы айырырға өйрәтәләр. Дәрес ваҡытында, йәки өйҙә китап уҡыһаҡ: “Был герой дөрөҫ эшләгәнме, юҡмы? Был герой тәрбиәлеме, юҡмы?”, — тип һорайҙар, күмәкләшеп тикшерәбеҙ. Яҡшы геройҙарға оҡшарға тырышабыҙ, насарҙарынан һабаҡ алабыҙ, уларҙың хаталарын ҡабатламаҫҡа тырышабыҙ. Лев Толстой, Константин Паустовкий, Лев Кассиль һәм башҡа рус яҙыусыларының хикәйәләрен йыш тикшерәбеҙ. Уҡытыусылар был әҫәрҙәрҙе тәрбиә сараһы булараҡ йыш ҡулланалар.\nМинеңсә, Башҡортостандың халыҡ шағиры Мостай Кәримдең дә әҫәрҙәре бик көслө тәрбиә әһәмиәтенә эйә. Уның геройҙары беҙҙең һымаҡ уҡ ябай малайҙар, улар ҙа хаталана, шул уҡ ваҡытта уларҙың үҙ уйҙары, теләктәре хыялдары бар. Улар ата-әсәһенән, оло кешеләрҙән алған тәрбиәне ҡулланып йәшәйҙәр, тормошта һынап ҡарап, йәшәргә өйрәнәләр.\nI БҮЛЕК\tӘҙәбиәт – тәрбиә ҡоралы\nӘҙәбиәттең тәрбиә көсө тураһында ғалимдар, яҙыусылар, уҡытыусылар күп яҙалар. Мәҫәлән, әҙәбиәттең бик көслө тәрбиәгә эйә булыуы тураһында Лев Толстой, Максим Горький, Д. Ушинский билдәләйҙәр. Академик Г.Н. Волков, башҡорт ғалимдары Ғ.С. Ҡунафин, М.Х. Иҙелбаев, З. А. Әлибаев, М. Ғималова балаларҙы тәрбиәләүҙә әҙәбиәттең ролен юғары баһалайҙар.\nУҡыусыларҙы, ғөмүмән балаларҙы, яҡшы кеше итеп тәрбиәләүҙә Мостай Кәримдең әҫәрҙәре ныҡ ярҙам итә ала. Уның педагогик көсө тураһында уҡытыусылар күп яҙалар, И.И. Валеев фәнии тикшеренеүҙәр үткәрә, яҙыусылар һәм шағирҙар мәҡәлә баҫтыра.\nМостай Кәримдең ижадын өйрәнеүселәр бөтәһе лә уның балаларҙы яратҡанлынлығын билдәләйҙәр. Бала насар күңелле булмай, улар һәр ваҡыт яҡшыға ынтыла. Үҙе аңлауы буйынса яҡшылыҡтар эшләргә тырыша, хыялында ҙур батырлыҡтар эшләй, киләсәккә пландар ҡора, ти үҙе шағир. Улар ололарға оҡшарға тырышалар, уларҙың үҙ хаҡлыҡ, дөрөҫлөк кодексы бар. Яҡшылыҡҡа ышаналар улар. Ихлас дуҫлыҡтың ҡәҙерен беләләр.\nЫсынлап та, Мостай Кәрим геройҙары беҙҙе йәшәргә өйрәтәләр.\nМостай Кәримдең “Өс таған” повесы\nМостай Кәримдең “Өс таған” повесы бик ҡыҙыҡлы, мажаралы әҫәр. Ваҡиғалар Урал тауҙары ҡуйынында урынлашҡан бик матур тәбиғәтле Бөркөтлө ауылында, 1950-се йылдарҙа, йәй башында бара. Бөркөтлө ауылының тәбиғәтен һүрәтләү аша автор тәбиғәткә һөйөү тәрбиәләй. Уны бер ниндәй ҙә матур сит илдәргә алыштырмаҫлыҡ итеп күрһәтә. Ошонда уҡ ул тыуған яҡҡа һөйөү тәрбиәләй башлай.\nПовестың төп геройҙары – ябай ауыл малайҙары: Ғабдулла, Айҙар, Вәзир, Яҡуп. Уларҙың тышҡы күренеше һәр береһенеке үҙенсәлекле итеп асыҡ һүрәтләнә һәм малайҙарҙың характерҙарын билдәләй. Улар төрлө кәүҙәле, йөҙлө, төрлө холоҡло. Тәбиғәт биргән һыҙаттарҙан тыш, уларҙың холҡон ғаилә тәрбиәһе лә билдәләй. Ғабдулланың уйсан, етди булыуын өлөсәһе тәрбиәләүе билдәләһә, Айҙарҙың отҡорлоғо, эшкә әрһеҙлеге күп балалы ғаиләнән булыуынан, Вәзирҙең бошмаҫлығы әсәһенән, Яҡуптың өлгөлө булыуы ата-әсәһенең уны ныҡ ҡәҙерләүенән килә.\nБөтә 12 йәшлек малайҙар кеүек беҙҙең геройҙар үҙаллы кешеләр булырға тырышалар. Уларҙың үҙ тормоштары. Ата-әсәнән йәшерер серҙәре, эштәре бар. Ләкин уларҙы кемдеңдер артынан эйәргән банда тип булмай. Был малайҙар – тәрбиәле егеттәр. Ололарҙан алған тәрбиәне тормошта ҡулланырға тырышалар. Бәлки был ололар өсөн ҡыҙыҡ тәжрибә генәлер, ә улар өсөн бик мөһим. Мәҫәлән, башлыҡ һайлағанда улар ғәҙеллек һаҡлайҙар. Сабый саҡтан һеңдерелгән йолаларҙы тоталар. Балалыҡ көнләшеүе, үсәү булғанда ла саманан сыҡмайҙар, әҙәп һаҡлайҙар. Шул уҡ ваҡытта мәкерҙе ҡабул итмәйҙәр, балалыҡ ихласлығы менән туранан-тура мөнәсәббәтен белдерәләр. Мәҫәлән, уғрылыҡтың насар икәнен белгәнгә, бер ниндәй алама уйһыҙ, холоҡ-ҡылығына ярашлы, насар ятҡанды алған Вәзиргә: “Урланыңмы? Һин ҡараҡ! Ҡараҡҡа мәсхәрә!”, — тип тураһын әйтәләр. Йәмәғәт фекерен белдерәләр, ҡабул итәләр.\nМостай Кәримдең “Өс таған” повесында ун ике йәшлек малайҙар тулы тормош менән йәшәйҙәр. Уларҙың күңелендә яҡты идеялар, тормошҡа ашырыр хыялдар бар. Улар ауырлыҡтарға, ҡаршылыҡтарға ҡарамай, шул хыялдарҙы ғәҙел тормошҡа ашырырға ынтылалар. Дуҫлыҡтың ҡәҙерен беләләр, кеше фекерен хөрмәт итергә, үҙ һүҙен, хоҡуҡтарын яҡларға өйрәнәләр..\nМостай Кәримдең “Өс таған” повесында рухи тәрбиә мәсьәләре\nМостай Кәримдең “Өс таған” повесы аша ниндәй тәрбиә алырға мөмкин? Мин үҙем өсөн күп һабаҡтар алдым.\nМостай Кәримдең “Өс таған” повесын өйрәнеү нигеҙендә алған һабаҡтар:\nМөғжизәләргә ышанырға кәрәк. Шәрифулла ағайҙың хикәйәһе уйҙырма икәнен белһәләр ҙә, малайҙар күңелдәре менән барыбер мөғжизәләргә ышана әле. Мөғжизәләр хыялды байыта, тормошто биҙәй.\nМөғжизә булмаһа ла ҡулдан килгәнсә файҙалы яҡшы эш эшләргә кәрәк. Кирәмәт күлендә балыҡ үрсетеп кешеләргә, тәбиғәткә яҡшылыҡ эшләһәң дә, барыбер, яҡшы.\nНамыҫлы йәшәргә. “Тура эште кәкре ҡул менән эшләмәйҙәр”. Көсөңдән килгәнен үҙең эшлә.\nТыныс эш итергә. Башлыҡ һайлау алдынан уйланыу. Ҡапылғара алдан ҡысҡырмай, уйлап, ашыҡмай эшләргә тырышалар.\nҮҙеңде тыя белергә. Вәзир юхалап ҡарай – файҙаһыҙ. Үҙен генә төшөрә. Ләкин көлмәйҙәр.\nХис-тойғоға юл ҡуймаҫҡа. Вәзир хәйләләшһә лә, мыҫҡыл итмәйҙәр, ғәҙел тикшереп хөкөм сығаралар. Вәзир хәйләһен танып өндәшмәй. Мөнәсәбәттәр һаҡлана.\nҮҙ теләгеңде алдан йөрөтмәҫкә. Һәр кем башлыҡ булғыһы килһә лә, ғәҙел һайлауға юл ҡуялар.\nИптәштәреңде хөрмәт итергә. Төртмә телләнһәләр ҙә, саманан сыҡмайҙар. Мыҫҡылға юл ҡуйылмай.\nҮс тотмаҫҡа. Еңелеү нисек кенә ауыр булмаһын, ҡабул итәләр.\nВаҡланмаҫҡа. Вәзир кейем йыртылды тип яу һалмай.\nЙола буйынса йәшәргә. Ололарҙан күргән халыҡ йолаларын тоторға, һаҡларға тырышалар.\nЙоланы боҙмаҫҡа. Бәйгеләрҙә, көрәштә асыҡ күренә.\nЙолаларҙы хөрмәт итергә. Дөрөҫ итеп көрәшергә тырышалар.\nХәрәмләшмәҫкә. Аяҡ салыш, хәйләләшеү, хәрәмләшеү юҡ.\nКеше әйберенә ҡул һуҙмаҫҡа. Уғрылыҡты ҡабул итмәйҙәр. Ҡырҡа ҡаршы сығалар, бәкене кире биреүҙе талап итәләр.\nҒәфү үтенә белергә. Вәзиргә Шәрифулла ағайға бәкене кире биреп, ғәфү үтенергә ҡушалар.\nҒәфү итә белергә. Эстән Вәзирҙе ғәфү итәләр.\nҒәҙел яза бирергә. Гражаданлыҡ позицияһы күрһәтеп, үҙҙәренә бик ҡыйын булһа ла Ғабдулла менән Айҙар уғрылыҡ өсөн Вәзиргә бик ҡаты, ләкин ғәҙел яза бирәләр.\nХатаңды аңлай белергә. Вәзир хатаһын тәрән аңлай. Нимә ярай, ярамағанлығын төшөнә.\nКешеләргә изгелек эшләргә, уның өсөн хаҡ һорамаҫҡа. Кирәмәткә барыбер ярҙам итергә кәрәк.\nОлоларҙы тыңларға. Һәр бер малай ата-әсәһен ярата, тыңлай.\nОлоларҙы хөрмәт итергә. Ололар насарға өйрәтмәй, улар беҙҙең турала борсола, дөрөҫ итеп тәрбиәләргә тырыша. Ғабдулла – Нәғимә инәй.\nДан кәпәс түгел. Атай даны – байлыҡ та, кейем дә түгел балаларына күсергә. Һәр кем үҙ данын үҙе яуларға тейеш.\nҮҙ фекереңде булдырырға. Һәр ваҡыт әсәй ҡуйынында ғына йәшәп булмай. Яҡуп үҙ фекерен булдыра.\nҮҙ фекереңде яҡларға. Дөрөҫ юл менән булмаһа ла, Яҡуп Вәзирҙе нахаҡҡа ғәйепләргә бирмәй. Ғабдулла “Беҙ яҡшы эштәр эшләйәсәкбеҙ!”, — ти. Әлегә бәләкәй генә булһа ла.\nҘур кешеләр тормошона әҙерләнергә. Һәр эштә йола буйынса йәшәргә, ололарға оҡшарға тырышалар.\nСынығырға. Әсәйҙәр өсөн дөрөҫ юл менән булмаһа ла, таштан-ташҡа һикерергә, йүгерегә, йөҙөргә һ.б. өйрәнеп көслө, сыныҡҡан булып үсергә тырышалар.\nМатур итеп эшләй белергә. Айҙар нисек мурҙаны оҫта үрә.\nҺөнәр ҡамасауламай. Һәр эш үҙе һөнәр! Балыҡ тота белеү, мурҙа үреү…\nБалаларға әҙерәк үҙаллылыҡ бирергә. Малайҙар уйын, эштәр аша йәшәргә өйрәнә.\nКомпромисс табырға. Малайҙар ата-әсәһенә, ата-әсәләр малайҙарға, малайҙар бер-береһенә бер аҙ юл ҡуялар.\nКеше күңелен һый менән яулама, эшең менән яула. Вәзир перәниктәр менән яулай алмағанды, балыҡ тотошоп, йәшерен генә мурҙаға һалып яулай.\nМатурлыҡты күрә белергә. Тәбиғәт матурлығын күрә беләләр. Ҡирәмәт тауы, йондоҙҙар уйыны, киске-таңғы ҡоштар тауышы, Ҡылыс күле – Ҡояш, юл һ.б.\nТәбиғәтте һаҡларға, яратырға. Кирәмәтте ҡотҡарыу идеяһы, ауылыңды, тирә-яҡты күреү, яратыу… Ваҡ балыҡтарҙы ебәреү…\nНыҡышмалы булырға. Бәрелеп-һуғылып, күгәреп бөтһә лә, һыуға бата яҙһа ла Яҡуп бик ныҡышмалы күнекмәләрен дауам итә.\nДуҫлыҡ ихлас булһын. Малайҙар бер-береһенең насар яғын эҙләмәйҙәр. Ышаналар, ышаныстарҙы аҡларға тырышалар.\nКеше байлығы бушлай ҙа кәрәкмәй. Байлыҡты үҙ көсөң менән тап. Мурҙаға үҙе ингән балыҡ та шик тыуҙыра. Бушлай килгән байлыҡ ҡыуандырмай. Үҙ эше, көсө менән мал табырға тырыша малайҙар.\nБатырлыҡ эҙләмә. Миҙал тағып ҡына батыр булып булмай.\nҠурҡаҡ булма. Яҡуп ҡурҡҡанда кәмәлә лә йөҙә алмай, ә ҡурҡыуын еңгәс, бөтә нәмәне булдыра.\nҠулыңдан килгәнен дөрөҫ эшләһәң, батырлыҡ һине үҙе табыр. Ғабдулла үҙен уйламай, ғүмерен ҡурҡыныс аҫтына ҡуйып бәләкәй ҡыҙ бала Гөлнурҙы ҡотҡарырға ташлана. Быны ул миҙал өсөн эшләмәй. Яҡутың да “насар” һөнәре Ғабдулланы ҡотҡара. Көршәк, тәҙрә ватыу батырлыҡ булмаһа, бында ул дуҫына ярҙамға килә.\nЫсын батырлыҡ эшләһәң, берәү ҙә һине бәләкәй тимәҫ, хөрмәт итер. Ғабдулланы ун ике йәшлек малай тип тормай, барыһы ла уны батыр ир итеп һанай. Гөлнурҙы ҡотҡарғандан һуң оло ағайҙар, олатайҙар ҙа уға хөрмәт менән ҡарайҙар.\nТелебеҙ бик матур, туған телеңде ярат. Нәғимә инәйҙең телмәре йыр кеүек.\nБер-береңә ярҙам кәрәк. Ауыр саҡта дуҫтарға ярҙам итеү. Вәзир балыҡ тота, Яҡуп үгеҙгә ата, малайҙар алыҫ юлға Ғабдулланың хәлен белергә бара.\nАуырлыҡтар еңер өсөн бирелгән. Ниндәй генә ауырлыҡтар: аслыҡ, ямғыр, ҡолауҙар, яланғас йөрөү һ.б. булмаһын, уларҙы еңеп була.\nПроблемаларҙы еңеү беҙҙе көслөләндерә генә. Һәр проблеманы еңгән һайын беҙҙең геройҙар физик яҡтан да, рухи яҡтан да көслөләнә генә баралар.\nҺәләт хөрмәткә лайыҡ. Айҙарҙың халыҡ йырҙарын оҫта башҡарыуы һәр кем дә һоҡланыу тыуҙыра, хөрмәт уята.\nАлдарға ярамай. Ғабдулла врачка хат яҙып ҡалдыра, өләсәһенә лә дөрөҫөн яҙа.\nҘур эштәр, пландар ҡорбандар талап итә. Шәп эштәр өсөн малайҙарға йыш ҡына әсәләренән әләгә, һыҙырылған, күпкән ерҙәр ҙә арта.\nКешене борсолдорма. Ата-әсәйҙәрҙе, өләсәйҙе тынысландырыр-ға тырышалар.\nКешегә бәлә һалма. Үҙ ҡылығың өсөн үҙең яуап бир.\nЯҡты хыялдар менән йәшәргә. Малайҙар бөгөн Кирәмәтте ҡотҡарһа, иртәгә илде, Ерҙе ҡотҡарыр.\nОло тормошҡа бөгөндән әҙерлән.\nШулай итеп, мин Мостай Кәримдең “Өс таған” повесындә тәрбиә мәсьәләләрен тикшереп үҙем өсөн бик күп асыштар яһаным. Артабан тормошта ҡулланырлыҡ һабаҡтар алдым. Шуларҙан иң мөһиме – бәләкәйҙән үк оло тормошҡа, оло эштәргә әҙерләнеп үҫергә кәрәк. Яҡты хыялдарҙы, идеяларҙы тормошҡа ашырыға ынтылырға кәрәк. Оло эштәр кеселәрҙән башлана.\nБашҡортостан уҡытыусыһы, 2004, №10. 2003,№5., 1999, №10.\nБикбаев Р. Халҡым тауышы, 1999, 20 октябрь.\nВалеев И.И. Башкирская этнопедагогическая культура и Мустай Карим. — Уфа: Китап, 2000.\nВалеев И.И. Педагогика Мустая Карима Издание 2-е, исправленное и дополненное. — Уфа: Китап, 2003.\nМостай Кәрим әҫәрҙәре.\nБикташова Э.Р. Народная педагогика в творчестве Мустая Карима. HYPERLINK «http://www.proshkolu.ru/user/elmira-73/file/3689984/» http://www.proshkolu.ru/user/elmira-73/file/3689984/\nБикташева ЭР. Народная педагогика в творчестве Мустая, 2012.,\nНомер материала: ДБ-130618


Теләүселәр «Минең илем» халыҡ-ара фотоконкурсында ҡатнаша ала // Йәмғиәт | новости башинформ.рф\nТеләүселәр «Минең илем» халыҡ-ара фотоконкурсында ҡатнаша ала\n9:47, 8 ноября 2011 Йәмғиәт\nРәсәй Журналистар союзы «Минең илем» халыҡ-ара фотоконкурсы башланыуы хаҡында иғлан итә. Бәйгелә ҡатнашыуға донъяның барлыҡ илдәренән дә фоторәссамдар саҡырыла.\nКонкурс өс категорияла үткәрелә: кешеләр, тәбиғәт һәм объекттар.\nСараны «Фотокор» компанияһы үткәрә. Ҡатнашыусы конкурсҡа тәҡдим иткән эшендә үҙе йәшәгән, йәки ҡасандыр булып киткән бер илдең үҙенсәлектәрен сағылдырырға тейеш. Ойоштороусылар билдәләүенсә, «минең» тигән һүҙ бәйгелә ҡатнашыусының шәхси ҡарашынан сығып, төрлөсә аңлатылыуы мөмкин.\nКонкурста төрлө йәштәге һәүәҫкәр фоторәссамдар ҙа, профессионалдар ҙа ҡатнаша ала.\nТәүге өс урын яулаусылар приздар менән бүләкләнәсәк, ә еңеүсе «Фотокор»ҙың иң яҡшы фоторәссамы тип билдәләнәсәк.\nЭштәр 15 авгусҡа тиклем ҡабул ителә.


Archives for Июнь 2018 | Йәншишмә - Page 2\nМәхмүтовтар – иң-иңе!\nНаписал в 29 июня 2018, 12:10\nШарҙар шартлатыу, пантомима күрһәтеү, кем тиҙерәк керҙәрҙе элә, йомаҡ сисә, хәрефтәрҙән һүҙҙәр йыя, кейенә һәм ашап бөтә… Ғаилә йылына арналған сарала ниндәй генә бәйгеләр ойошторолманы.\nРубрика: 2018 - Ғаилә йылы\t| Комментировать\nНаписал в 29 июня 2018, 12:08\n«Мөхәббәт менән йылытылған ғаилә» тип аталған конкурс-фестиваль үткәрҙек. Унда ауылыбыҙҙың иң күркәм, иң татыу, иң берҙәм ғаиләләре ҡатнашты. Шуларҙың береһе – Мөнировтар. Өс ҡыҙ әсәһе Сания Әғзәм ҡыҙы – ауылыбыҙҙағы сәнғәт мәктәбенең юғары категориялы уҡытыусыһы. Ғаилә башлығы Азат Рәсүл улы ауыл халҡын газ менән тәьмин итә. Береһенән-береһе матур ҡыҙҙар үҫтерәләр. Эльвина – Өфө сәнғәт училищеһын, …\nContinue reading ‘Ғаиләләр бәйгеһе’ »\nНаписал в 29 июня 2018, 12:01\nЭт ролен башҡарыусы Илдан Мортазин шул тиклем оҫта уйнаны. Хас артист тиерһең үҙен! Һоҡланып ҡарап ултырҙыҡ. Баҡһаң, малай киләсәктә ошо һөнәр эйәһе булырға теләй икән. Айбулат Ҡоҙабаев, Нурмөхәмәт Шәһәрғәзин, Кәрим Хөснуллин, Арыҫлан Ишморатов, Нәркәс Мусина, Әлиә Сурина, Нәркәс Миңлейәровалар ҙа бигерәк килештерҙе. III «В» синыфын тамамлаған был балалар уҡытыусылары Гөлгөнә Зәйнетдинова менән «Эт үҙенә нисек …\nContinue reading ‘Бергәләп тырышҡас’ »\nНаписал в 29 июня 2018, 11:58\nМейес артында бесәй Битен йыуып, мырылдай. Беләм-беләм, ул минән Йырлап ашарға һорай.\nНаписал в 29 июня 2018, 11:57\nМатур миҙгел етте. Һәр кем йәйге ялды түҙемһеҙлек менән көтә һәм файҙалы, фәһемле итеп үткәрергә тырыша. Минең өсөн иң рәхәте – ауылда өләсәй, ҡартәсәй-ҡартатайҙар янында булыу. Йыл һайын ҡустым Илсур менән яратҡан кешеләребеҙ эргәһенә ҡайтабыҙ. Атай-әсәйебеҙҙең тыуып үҫкән Баймаҡ районының Аҡморон, Йомаш яҡтары беҙгә лә яҡын, ҡәҙерле. Унда беҙ йәй буйы рәхәтләнеп ял итәбеҙ: эҫе …\nContinue reading ‘Һәр минуты ҡәҙерле’ »\nМиңзәлә Сирғәлина шиғырҙары\nНаписал в 29 июня 2018, 11:46\nАлты бала әсәһемен. Бер ваҡытта ла «Йәншишмә»нән айырылғаным юҡ. Яратып уҡыған гәзитемде хәҙер балаларым да ҡулдарынан төшөрмәй. Бөгөн «Күңелдәрҙең иләҫ-миләҫ сағы» рубрикаһына үҙемдең дә шиғри күстәнәсемде юллайым. Миңзәлә СИРҒӘЛИНА. Баймаҡ районы, Һәмән ауылы.\nӨсмөйөшлө һөйөү хаттары\nНаписал в 29 июня 2018, 11:43\nЭйе, кемдер әйтер, ундай хаттар һуғыш осоронда ғына булған, тип. Яңылышаһығыҙ, ана шул өсмөйөшлө хаттар минең үҫмер саҡтарымдың иң татлы хистәре шаһиты ине. Инде хәҙер хәтерләргә генә ҡалды. Үҙемдән бер синыфҡа өлкән көрәшсе егет һис уйламағанда устарыма өскөл ҡағыҙ киҫәге тоттороп китте. Әлбиттә, башҡалар күрмәгәндә генә. Тигеҙ, матур итеп яҙылған хаты, әйтерһең дә, ут осҡондары …\nContinue reading ‘Өсмөйөшлө һөйөү хаттары’ »\n«Мөхәббәт ул, әйтерһең дә, утлы йәшен, һанап, һорап тормай һис бер кемдең йәшен»\nНаписал в 29 июня 2018, 11:40\nОшондай исем менән Баймаҡ районы Билал ауылы китапханаһында «Яҡташ яҙыусылар ижады» аҙналығы уҙғайны. Унда синыф етәкселәре Зимфира Ғүмәрова менән бергә VIII синыфты тамамлаусы уҡыусылар һәм уҡытыусылар Рәшиҙә Хәйҙәрова, Раушания Ғайсиналар ҡатнашты. Дәрестә яҡташ яҙыусыларыбыҙҙың, шағирҙарыбыҙҙың мөхәббәт ҡорбаны булған геройҙарына, саф мөхәббәт ялҡынында янып, ғүмер буйы йәренә тоғро ҡалғандарға дан йырланыҡ. Яҡташ әҙиптәребеҙ Таңсулпан Ғарипова, Абдулхаҡ …\nContinue reading ‘«Мөхәббәт ул, әйтерһең дә, утлы йәшен, һанап, һорап тормай һис бер кемдең йәшен»’ »\nНаписал в 29 июня 2018, 11:31\nУҡыуҙар тамамланғас, атай-әсәйҙәребеҙ менән бергәләп Йөрәктауға сәйәхәткә барҙыҡ. Бик күңелле булды. Тауҙың иң башына менеп, үҙебеҙҙең синыфтың флагын ҡаҙаныҡ. Матур уйҙар ғына уйлап, изге теләктәр теләнек. Төшкөһөн бергәләп сәй эсеп алғас, ҡыҙыҡлы уйындар башланды. Сәйәхәт ныҡ оҡшаны. Яңы көс, дәрт алып ҡайттыҡ. Азалиә ЛАТИПОВА, IV «Б» синыфы уҡыусыһы. Өфө ҡалаһы, Фатима Мостафина исемендәге 20-се башҡорт …\nContinue reading ‘Йөрәктауға сәйәхәт’ »


Балаларҙың хәүефһеҙлеген яҡлап\n13 Март 2020, 11:15\nШәп закон ҡабул ителде!#национальныепроекты\nРФ Хөкүмәте йәмәғәт транспорт сараларының водителдәренә һәм контролерҙарына билетһыҙ ултырған балаларҙы төшөрөп ҡалдырыуҙы тыйыу тураһындағы законды ҡабул итте. Рәсәй Транспорт министры Евгений Дитрих ошо хаҡта хәбәр итә.\nБыға ҡәҙәр ҡалалағы ер өҫтө, электр һәм автобустарҙан билетһыҙ булған бәлиғ булмаған балаларҙы ҡышҡы һыуыҡ көндәрҙә лә транспорттан төшөрөп ҡалдырған осраҡтар бар. Ҡабул ителгән яңы закон балалар хәүефһеҙлеген тәьмин итәсәк. Үҙҙәренә таныш булмаған ерҙә, өҫтәүенә ҡышҡы һыуыҡта урамда яңғыҙ тороп ҡалған бала менән ни генә булмауы ихтимал. Уйлауы ла ҡурҡыныс.\nЕвгений Дитрихтың белдереүенсә, контролерҙарға билетһыҙ пассажирҙарҙан ниндәйҙер документтарын талап итеүгә хоҡуғын биреү-бирмәүҙе төбәктәр үҙҙәре хәл итә. Сөнки граждандарҙан документтарҙы талап итеү бары тик хоҡуҡ һаҡлау органдарына ғына бирелгән. Билетһыҙҙарҙы ниндәйҙер яуаплылыҡҡа тарттырыу талап ителәсәк.


Рөстәм Хәмитов: Федераль вазифаларға республика кешеләре лә ҡуйылырға тейеш\n19 Август 2010, 13:07\nБашҡортостан Республикаһы Президенты Рөстәм Хәмитов, республиканың кадрҙар потенциалы федераль вазифаларҙа ла урын алырға тейеш, тип иҫәпләй.\n— Беҙҙә федераль власть вәкиле булырлыҡ лайыҡлы кешеләр бар, — тине ул кисә журналистар менән әңгәмәһендә.\nРөстәм Хәмитов әйтеүенсә, был мәсьәләне ул Өфөгә яҡын арала килгәнендә РФ Президенты Хакимиәте башлығының беренсе урынбаҫары Владислав Сурков менән тикшерергә әҙер.\nПрезидент шулай уҡ Башҡортостандың яңы Хөкүмәтен формалаштырғанда федераль үҙәктән дә, башҡа төбәктәрҙән дә бер ниндәй ҙә баҫым яһалмауын белдерҙе.\n— Миңә быны ишетеүе үтә үкенесле һәм бындай мәғлүмәт таратҡан кешеләр өсөн оят, - тине ул.


11 Март 2014, 10:30\n- Ошо иҫ киткес көндәрҙә беҙ айырым ҡыуаныс менән һеҙгә йылы һүҙҙәр әйтәбеҙ, мөхәббәтебеҙҙе белдерәбеҙ, һеҙҙең бик яҡшы миссияғыҙҙы, нәфис ҡатын-ҡыҙҙар яурынында ятҡан, ҙур яуаплылыҡты һәм эште баһалайбыҙ. Бөтә ир-аттарҙың маҡтау һүҙҙәре был датаға ғына арналмаған. Һеҙ беҙҙе һәр саҡ юғары тойғоларға һәм ҙур эштәргә илһамландыраһығыҙ.\nБашҡортостан – көслө, бай һәм уңышлы төбәк. Беҙҙең дөйөм эшебеҙ өсөн ғорурланырлыҡ күп нигеҙҙәр бар, әммә тағы ла күп кенә мөһим мәсьәләләрҙе хәл итергә кәрәк. Беҙ республикабыҙҙа ҡатын-ҡыҙҙар, балалар үҙҙәрен яҡлаулы тойһон өсөн, бөтә көсөбөҙҙө һалабыҙ. Балалар баҡсаларына сират мәсьәләһен хәл итергә тырышабыҙ, заманса перинаталь үҙәктәр һәм бала табыу йорттары, дауаханалар һәм мәктәптәр төҙөйбөҙ. Торлаҡ, айырыуса социаль, төҙөлөшө темптарын үҫтерәбеҙ. Ҡалаларыбыҙҙың һәм ауылдарыбыҙҙың инфраструктураһын яҡшыртырға маташабыҙ. Күп балалы ғаиләләр өсөн бушлай ер бирәбеҙ. Беҙҙең маҡсат - иҡтисади потенциалды әүҙем үҫтереү һәм уның нигеҙендә социаль өлкәне нығытыу, республика халҡының именлеген арттырыу. Башҡортостан тап йәшәү сифаты күрһеткәстәре буйынса илдең иң яҡшы төбәктәренең береһе иҫәбендә булһын өсөн ныҡышмалы эшләйәсәкбеҙ, — тиелә төбәк башлығы ҡотлауында.\nТеги:ҡотлаубр президенты8 март


"АШҠАҘАР" - Стерлитамакское государственное театрально-концертное объединение\nБАШКИРСКАЯ ЭСТРАДНО-ФОЛЬКЛОРНАЯ ГРУППА "АШКАДАР"\nБашҡорт эстрада - фольклор төркөмө «Ашҡаҙар» башҡорт эстрада - фольклор төркөмө 1991 йылда Стәрлетамаҡ филармонияһына нигеҙ һалынған йылда уҡ барлыҡҡа килә. Шул уҡ йылдың 12 декабрендә үҙенең тәүге концерты менән уңышлы сығыш яһап, ҡалабыҙ мәҙәниәте тормошона яңы һулыш өрә.\n“Ашҡаҙар” төркөмөнөң тәүге солистары – Венер Абдуллин, Фирзинә Абдуллина, Зәйнәб Иҫәнғолова, Миңлеғәле Хөснөтдинов, Рәйхана һәм Миңлеғәле Хәсәновтар, баянсы Ильяс Йосопов. Ул замандарҙа Венер Абдуллин етәкләгән “Ашҡаҙар” төркөмө яңынан - яңы йыр - бейеүҙәре, сәхнә образдары менән халыҡ күңеленә тиҙ арала үтеп инә. Тик аяҡҡа саҡ баҫып килгән коллективҡа матди-техник базаһын тулыландырыу еңелдән булмай. Ошо ваҡытта ҡала хакимиәте башлығы Спартак Әхмәтов артистарҙың талантын һәм тырышлығын күреп оло ярҙам күрһәтә. Коллективты башҡорт милли кейемдәре, музыка ҡоралдары, шулай уҡ артистарҙы торлаҡ йорттар менән тәьмин итеүе оло маҡтауға лайыҡ.\nЙылдан - йыл «Ашҡаҙар» төркөмө музыкаль - театрлаштырылған программалары менән өлкән һәм йәш быуын тамашасылары араһында киң танылыу алып республикабыҙ мәҙәниәте күген балҡытып тора.\nХәҙерге көндә «Ашҡаҙар» төркөмө заман талаптарына яуап бирерлек ижади эҙләнеүҙәр юлында, башҡорт халҡының тарихына, йолаларына таянып ижад итә. Филармониябыҙҙың тәүге ҡарлуғастары Башҡортостандың атҡаҙанған артистары - ҡурайсы Миңлеғәле Хәсәнов һәм бейеүсе Рәйхана Хәсәнова ниндәй генә сәхнәлә сығыш яһамаһын, сәнғәт һөйөүселәргә күңелле, сағыу байрам кәйефе бүләк итә. Рәйхана Хәсәнова башҡарған “Заһиҙә”, “Тирәккәйем”, “Әйҙә бейе”, “Ҡубыҙ менән бейеү” һәм башҡа бейеүҙәре һәр саҡ көслө алҡыштарға күмелә. Миңлеғәле Хәсәновтың “Шафиҡ”, “Ҡалды”, “Байыҡ”, “Наполеон Бонапарт”, “Торналар” инструменталь композициялары ҡурай моңон бейеклектәргә күтәрә.\nБашҡорт халҡының мәҙәниәтен, ғөрөф-ғәҙҙәттәрен, күркәм йолаларын, тарихыбыҙҙы халыҡҡа көй - моңдар аша еткереү – “Ашҡаҙар” төркөмө йырсыларының төп бурыстарының береһе. Башҡортостандың атҡаҙанған артисы Ғәзинур Хужәхмәтовтың яңғыҙ йыр программалары ҙур уңыш ҡаҙана, ҡомартҡы булып һаҡланған бороңғо башҡорт халыҡ йырҙарын ихлас башҡарыуы һәр тамашасының күңелен арбай. Сағыу тауышлы Зөлфиә һәм Рәмил Әүбәкировтарҙың мөхәббәткә, бәхетле тормошҡа, ғаилә ныҡлығына бағышлап йырлауҙары тыңлаусыға ял һәм күтәренке кәйеф бүләк итеп сихри моң даръяһына солғай. Үҙенә генә хас моңло тауышы менән күптәрҙе арбаған.\n“Ашҡаҙар” төркөмө программаларын Башҡортостандың ҡала һәм райондарында ғына түгел, Рәсәй Федерацияһының башҡа төбәктәрендә – Силәбе, Ҡурған, Ырымбур, Свердловск, Пермь, Һамар, Төмән, Ульяновск өлкәләрендә, Мәскәү, Санкт - Петербург ҡалаларында ла йылы ҡабул итәләр.\n“Ашҡаҙар” башҡорт эстрада - фольклор төркөмөнөң асылыуҙан алып әлеге көнгә тиклем үтелгән ижад юлы мәртәбәле һәм оло маҡтауға лайыҡ.


10 йәштә генә ике фәнни ҡаҙанышҡа эйә\n13 Сентябрь , 14:01\nҮҙенә -10 ғына йәш. Шуға ҡарамаҫтан, системалы һәм сәнәғәт инженериялары өлкәләрендә фәнни ҡаҙаныштар яуларға ла өлгөргән. Аҡыл кимәле Эйнштейнға ҡарағанда ла юғарыраҡ.\nМексиканан йәш вундеркинд ҡыҙ Адхара Перес Санчес өс йәшендә үк уҡырға өйрәнеп, пазлдар йыя, алгебра менән мауыға башлай. Мәктәптә күп ваҡытын Менделеев таблицаһы янында үткәрергә яратҡанға тиҫтерҙәре үҙенә бик сәйерһенеп ҡарап, көлгән.\nАдхара мәктәпкә ҡыҙыҡһыныуын бик тиҙ юғалта, шуға әсәһе уның һәләттәренә тура килгән уҡыу программаһы эҙләргә мәжбүр була. Белгестәрҙән аҡыл кимәлен дә тикшертә, ул Альберт Эйнштейн һәм Стивен Хокингтан да юғарыраҡ булып сыға, 162 берәмекте тәшкил итә.\nАдхара тиҙ арала мәктәп программаһын үҙләштереп, Аризон университетына уҡырға инергә әҙерләнә. Вундеркинд ҡыҙ алдағы киләсәктә йыһанды тикшереү программаһында ҡатнашып, үҙенә NASA-ның иғтибарын да йәлеп иттермәксе.


Рөстәм Хәмитов: «Власть — ул республикала йәшәүсе һәр кем эйә булған мөмкинлек» // Сәйәсәт | новости башинформ.рф\nРөстәм Хәмитов: «Власть — ул республикала йәшәүсе һәр кем эйә булған мөмкинлек»\n12:29, 9 сентября 2015 Сәйәсәт\nӨФӨ, 2015 йыл, 9 сентябрь. /«Башинформ» мәғлүмәт агентлығы/.\nСентябрҙә Башҡортостанда урындағы үҙидаралыҡтың вәкиллекле органдарына һайлауҙар була. Ҡасаба советтары депутаттары һәр муниципаль берәмектә иң мөһим проблемаларҙы хәл итәсәк. Башҡортостан Башлығы Рөстәм Хәмитовтың интервьюһы алда торған һайлауҙарҙың әһәмиәте тураһында.\n— Рөстәм Зәки улы, Һеҙ һәр саҡ эшегеҙҙә республикала йәшәүселәрҙең, илебеҙ граждандарының мәнфәғәттәрен яҡлауҙың мөһим булыуын һыҙыҡ өҫтөнә алаһығыҙ. Кешеләрҙең ҡала йәки ауылдың яҙмышы өсөн үҙҙәренә яуаплылыҡ алыу ихтыяжын тояһығыҙмы?\n— Республика менән етәкселек итеү йылдарында мин шуға төшөндөм: власть кешеләр өсөн эшләргә тейеш. Ошо вазифала эшләүемдең беренсе көнөнән үк принцип билдәләнем, уға ярашлы республика халҡының именлеген нығытыу һәм йәшәү кимәлен күтәреү төбәк власының төп һәм берҙән-бер маҡсаты булып тора. Башҡа бурыстарыбыҙ юҡ. Минең эшем ошо һөҙөмтәгә өлгәшеүгә йүнәлтелгән. Өфө мөһим ШОС һәм БРИКС халыҡ-ара саммиттарын уңышлы үткәрҙе. Ошо ваҡиғалар Башҡортостанды һәм Өфөнө бөтә донъяға танытты. Был беҙҙе Рәсәйҙең иң уңышлы төбәктәре исемлегенә индереү генә түгел, шулай уҡ заманса һәм әүҙем үҫешеүсе республика булараҡ күрһәтеү мөмкинлеге лә. Шуларҙың барыһы ла халыҡтың тормош сифатын күтәреүгә әүерелергә тейеш.\n— Илдәге ябай булмаған социаль-иҡтисади хәл беҙгә яңы талаптар ҡуя. Республика уларҙы нисек еңеп сығырға ниәтләй?\n— Иҡтисади көрсөктөң кире күренештәре беҙҙең төбәккә ныҡ тәьҫир итмәй. Кешеләрҙең булышлығы менән республика «Башнефть» акциялары пакеты рәүешендә ғүмерҙә булмаған ярҙам алды. Ошондай ҙур компанияның әһәмиәтле пакетын Рәсәй субъекты милкенә кире ҡайтарыу һирәк, хатта берҙән-бер осраҡ тип әйтә алам. Кешеләр миңә әлеге һорау менән мөрәжәғәт итеп, уны хәл итеүҙәрен һораны. Ил Президенты менән һөйләшеүҙә ошо хаҡта әйттем, һөҙөмтәлә дәүләт Башлығы ғәҙел ҡарар ҡабул итте.\n— Сентябрҙә беҙҙе урындағы үҙидаралыҡ органдарына һайлауҙар көтә. Яҡшы депутат булыу еңел түгел. Кешеләр уға ҡатмарлы һорауҙарҙы хәл итеүҙе һорап килә.\n— Бөгөн беҙҙә «власть һәм йәмғиәт» һүҙбәйләнеше йәшәй. Унда йәмғиәт — бер, власть иһә бөтөнләй икенсе, алыҫ тигән ҡапма-ҡаршылыҡлы фекер сағыла. Ләкин был дөрөҫ түгел. Нимә һуң ул власть? Власть — ул һәр кемгә һәм беҙгә халыҡта ҡыҙыҡһыныу уятҡан эштәрҙе, бурыстарҙы, проекттарҙы ғәмәлгә ашырырға мөмкинлек биргән ҡорал. Властың сығанағы — урындарҙа. Бына ни өсөн урындағы советтар, минеңсә, иң мөһиме.\n— Сентябрҙә 7 300 урындағы депутат һайлана. Ағымдағы һайлау процесын нисек баһалайһығыҙ?\n— Ҡыҙғанысҡа ҡаршы, сәйәси партияларҙың күбеһе ошо һайлауҙарҙа әүҙем ҡатнашмай. Унда еңеү Дәүләт Думаһына йәки Башҡортостан Дәүләт Йыйылышына һайлауҙарҙағы кеүек үк мөһим түгел тип иҫәпләнә. Ысынында һис тә улай түгел. Урындағы үҙидаралыҡ — властың база кимәле, шунан башлана ла инде дәүләт менән идара итеү сәнғәте. Власть инициатива күрһәткән һәр кешенән башлана. Әгәр ҙә беҙ биләмәне төҙөкләндереү, торлаҡ-коммуналь хужалыҡ өлкәһендә тәртип урынлаштырыу, социаль проблемаларҙы хәл итеүҙә әүҙем булмаһаҡ, беҙҙең өсөн берәү ҙә быны эшләмәйәсәк. Шуға күрә һәммәбеҙгә лә даими рәүештә йәмәғәт тормошонда ҡатнашырға, фекер алышырға, депутаттарға наказдар йыйырға кәрәк.\nТеги: бр башлығы,һайлауҙар


Инанабыҙ, тип, Ҡыҙы 18 Видео - Бөтә донъя видео чат! Бөтә ил, сит ил, бөтә донъя.\nРулетка ч Онлайн яҡшы ысулы Була, һәм ул беркасан ла Күңелле ваҡыт үткәреү өсөн күңелһеҙ булаБыл донъяла бик күп ҡыҙҙар Һәм рулетка ч ҡыҙы 18 Видео онлайн-режимдаВидео чат рулетка иң ҙур Өҫтөнлөк булып тора, - тип яҙыу Үҙ аллы һеҙ үҙ-ара Ғына һайлай ала. Рулетка менән аралашыуҙы һайлауҙы һәм Башҡа яҙмалары беҙгә һеҙҙең бушлай Видеочатый аналог әңгәмәләштек һәм түбәндәге Темаларҙы ч ч үҙгәртергә. Был улай түгел. Беҙҙең видео-ч-рулетка менән Ҡыҙ менән аралаша һәм бөтә Донъяның иң яҡшы ысул менән осрашты.\nБеҙҙең менән аралашҡан ҡыҙ кәрәк.\nБыл осраҡта ҡағиҙәләр яҙылған, мәҫәлән, Тәнәфестәрҙә аралашҡан дауам итә һәм Һеҙ, бәлки, рәсәй өсөн повеселиться.\nҠыҙ улар беҙҙең һәр беребеҙҙә Төрлө ҡараш, шуға күрә башҡа Был уларҙың һәр береһенең аҙағында Йәки уның менән бәйле.\nРулетка сатнай, мин беренсе тапҡыр Ҡаршылаған, тип ҡыҙы үҙе алып Барырға тейеш була мин, өсөн, Менән осрашты.\nМин исегездә тотоғоз, тип шаяртып Тыңлап, маҡтанылар һәм мин йылмайып Цацурк теләүсе кешеләр күп.\nҺәр ҡыҙ тиерлек мин хәтерләйем, Мин өс көн дауамында уларға Ҡаршы ала.\nИсегездә тотоғоз, һеҙ, башҡа ҡушымталар Эшләү өсөн видеочивать теркәлергә мөмкин.\nРеаль ваҡыт режимында рулетка ч Бомбей булған теркәлгән.\nТәртип күп төрлө кисерештәр менән Кеше бит, уларҙың аралашыу формаһы ул.\nСоциаль селтәрҙәр һәм башҡа эмоция Эмоция мөмкин түгел, шулай булғас, Төрлө һыу нарядына йөрөтә миллион Берәмек кеүек ҡатын-ҡыҙ, ҡара, Аҡ, байтаҡ менән йылмайып, йырлап Һәм бейеп өсөн, жевательный - һайлау, Һеҙ ниндәй кофе һәм ҡыҙ алдында.\nБарабан рулетка булырға, башҡа кешеләр Менән лепестками. Шулай итеп, ҡайһы бер ҡағиҙә, Ул боҙолған в рулетке һөйләшергә кәрәк. Был гарантиялар һәм коммуникациялар идаралығы Сайтында һәм тәртибе дөрөҫ үтәргә Тейеш булған. Шуға күрә мин, тип уйлайым, Рулетка идеялар видео-кешеләр араһында Аралашыу мәҙәниәтен һәм шунда декатизация Ч, һеҙгә яҡын була. Проблема шунда, тип был бик Күп проблема тыуҙырҙы. Андрей рулетка әйләнә тәгәрмәс яһай, Уның исеме даими үҙгәреп әңгәмәләште Бик билдәле-ч-рулетка. Хәҙер һеҙгә үҙем менән бөтә Донъянан кешеләрҙе йәлеп компьютер ҡулланырға Мөмкин, камера һәм микрофон, бәйләнеш Һәм бер-береһе менән осрашыу, Аралашыуҙы интернет менән-видео ағымы.\nFür Die Freundschaft In Taschkent, Usbekistan.\nиғлан заможняя ҡатын-ҡыҙы таныштырҙы. чатрулетка видео чат бушлай онлайн трансляция башҡа ҡыҙҙар менән бушлай теркәү ч рулетка видео трансляции онлайн без чатта теркәлергә башҡа бушлай таныша теркәлгән рулетка ч онлайн ҡатын-ҡыҙ менән танышырға теләп иғлан ҡыҙы менән бушлай видео чат был видеочивать


Мәскәүҙә былтыр августа яна башлаған самолетты ултыртып өлгөргән пилоттар тәбрикләнде - Bash.News\nМәскәүҙә былтыр августа яна башлаған самолетты ултыртып өлгөргән пилоттар тәбрикләнде\nМәскәүҙә былтыр августа яна башлаған самолетты ултыртып өлгөргән пилоттар тәбрикләнде https://bash.news/news/90434_msk_byltyr_avgusta_yana_bashlaan_samoletty_ultyrtyp_lgrgn_pilottar_tbriklnde\n19 фев 2019, 23:50\nЛетчиктарға наградаларҙы Дәүләт Йыйылышы - Ҡоролтай рәйесе Константин Толкачев менән Республиканың Рәсәй Президенты ҡарамағындағы тулы хоҡуҡлы вәкиле Роман Симандуев тапшырҙы. Хәтерегеҙгә төшөрәбеҙ, "Red Wings" авиакомпанияһының Өфө - Сочи рейсы буйынса һауаға күтәрелгән Ту- 204 пассажир самолетына ут тоҡана.\nДөрөҫ һәм теүәл сара күреп пассажирҙар ғүмерен һаҡлап ҡалған һауа судноһы командиры Юрий Хорьговский, икенсе пилот Владимир Павленко һәм борт инженеры Сергей Лакида Салауат Юлаев орденынына лайыҡ булды. Өлкән бортпроводник Ларита Мурадова һәм бортты оҙатыусылар Евгения Егошина, Петр Михайлов, Руслан Тимербаев Башҡортостандың Маҡтау грамоталары менән бүләкләнде.\n"Башҡортостан халҡы исеменән авария хәлендә геройҙарса һөнәри оҫталығығыҙ өсөн рәхмәт белдерәм. 202 пассажир, шул иҫәптә 41 бала һеҙҙең батырлыҡ арҡаһында иҫән ҡалды һәм самолеттан сыға алды. Һеҙҙең өлгө экипаждың оҫталығы менән һәләкәттән ҡотолоп булыуы тураһында һөйләй"-тине Константин Толкачев. Экипажды быға тиклем Росавиация бүләкләгәйне.\nЮрий Хорьговский, "Рэд вингс" авиакомпанияһының "ТУ-204" һауа судноһы командиры: “Авария, янғын һәм башҡа ғәҙәттән тыш хәлдәр осрағына йылына ике тапҡыр тренажерҙа уҡыуҙар үткәрелә. Беҙ барлыҡ ҡағиҙәләрҙе иҫтә тотоп ҡарар ҡабул иттек”.\nЛарита Мурадова, "Рэд вингс" авиакомпанияһының "ТУ-204" һауа судноһы өлкән борт оҙатыусыһы: “Бәләкәй балалар күп ине. Уларҙы әсәләре менән бергә тынысландырырға тура килде. Ҡурҡыу түгел, ҡотҡарыу тураһында уйланыҡ”.\n2022 йылда Рәсәйҙә ҡағыҙ паспорттар тапшырыу тамамлана\n22:34, 18 июл\nЯңы уҡыу йылы алдынан мәктәптәр янындағы юлдар хәүефһеҙлек талаптарына тикшерелә\n15:05, 18 июл


Руслан Юлтаевтың "Тырнаҡ эҙе" ("Царапина") мистик триллеры был жанрҙың бөтә закондары буйынса башлана: ташландыҡ зыярат, төн, күктә ай йөҙә. ХIХ быуатта уҡ ерләнгә н\nфранцуз сәғәт оҫтаһы ҡәберендә балалар хазина табырға маташа. Ауыр таш плита иң бәләкәй баланың өҫтөнә килеп төшкәс, тамашасылар терт итеп ҡала. Фильм аҙағында ғына улар мәрхүмдең йәне, теге донъянан килеп, малайҙы ҡотҡарыуын, уның ғүмеренә алмашҡа иҫке сихырлы сәғәт ярҙамында көн һайын бер баланың йәнен алыуы хаҡында белә. Бына ауылда бер-бер артлы балалар үлә башлай, ә ауылға ҡот осҡос сәғәтте килтергән малай тере ҡала, буй етеп, олоғайырға өлгөрә.\nРәсәй кинематографияһы үҙәге - "Родина" кинотеатрында күрһәтелгән "Тырнаҡ эҙе" фильмы төрлө хистәр һәм фекерҙәр\nтыуҙырҙы. Хәйер, "сәғәтле ләғнәтле йорттоң ҡот осҡос сере"\nсиселеүен көтөп, ике сәғәт буйына көсөргәнештә ултырған тамашасыны аңларға мөмкин инде. Етмәһә, фильм сюжеты бик\nныҡ тәьҫирләндерә. Картинаны хатта өлкәндәрҙе лә ҡурҡытырлыҡ "балалар имәнесе" тип атанылар. Залдан берәүҙәр "бик шәп, супер!" тип ҡысҡырһа, икенселәре "ҡот осҡос!" тине. Картинаны ҡуйыусы режиссер Руслан Юлтаев "вайымһыҙҙар юҡ, һәм был иң мөһиме" тип һығымта яһаны.\n- Экранда ҡот осҡос булып күренһә лә, төшөрөүе бик күңелле булды, - тине Руслан. - Был, беренсе сиратта, балаларҙың иң имәнес күренештәрҙә - зыяратта һәм өрәктәр\nменән йортта - ҡатнашыуына ҡағыла. Кино төшөрөү майҙансығында даими йәнлелек һәм көлөп-шаярыу хөкөм һөрҙө. Тик бына хәҙер, бәләкәй актерҙар тәүге тапҡыр "үҙ ҡулдарының эшен" киң экранда күргәс кенә, тынып ҡалды. Был тиклем ҡурҡыныс булыр тип көтмәгәндәрҙер инде, күрәһең.\nРуслан Юлтаев һөйләүенсә, мистик триллер былтыр көҙ Башҡортостандың Учалы районының Кирәбе ауылында төшөрөлдө. Төпкөл ауылдың матур тәбиғәте картинаға үҙенсәлекле бер колорит бирҙе.\n- Кирәбе ауылы осраҡлы рәүештә һайлап алынманы, унда ағастан һәм таштан боронғо ҡоролмалар һаҡланып ҡалған. Мәҫәлән, төп героиня - уҡытыусы Марияның йортона 250 йылдан ашыу. Был йорт һәм һеҙ экранда күргән башҡа ҡоролмалар, ауыл мәктәбен дә индереп, - ысын.\nРежиссер фильмға сценарийҙы Радамир Таймасов менән Мәғәфүр Тимербулатов яҙыуын билдәләп үтте.\n- Сценарийҙа ҡайһы бер ролдәр фильмда беҙ бик күрергә теләгән актерҙар өсөн махсус рәүештә барлыҡҡа килтерелде,\n- тип һөйләне Руслан. - Мәҫәлән, Михаил Ефремов өсөн беҙ эсеп, боларыусы, ҡаланан килгән уҡытыусы ҡыҙға бәйләнгән шаян, үткер егет Василийҙы уйлап таптыҡ. Быға беҙҙе "Туғыҙынсы рота" фильмында уның ҡатнашлығындағы бәләкәй\nИгнат бабай роленә Валерий Золотухинды саҡырырға уйлағайныҡ, тик уның ваҡыты булманы. Бәхеткә ҡаршы, Алматыла йәшәгән бына тигән актер Владимир Толоконников\nменән бәйләнешкә сыға алдыҡ. Ул, эше күп булыуға ҡарамаҫтан (беҙ уны Омскиҙан, гастролдәрҙән машина менән\nбарып килтерҙек), сценарийҙы юғары баһаланы һәм уйнарға ризалашты.\nРәйес роленә Алексей Булдаковтың кандидатураһын беҙ шунда уҡ раҫланыҡ, башҡорт киноһы проекттарында элек тә ҡатнашҡан актер үҙе лә бер һүҙһеҙ килеште.\n- Миңә сценарий оҡшаны, шуға күрә фильмда ҡатнашырға ризалыҡ бирҙем, - тип һөйләне Михаил Ефремов. - Мин уны бер тынала уҡып сыҡтым. Күптән инде, ауыр тормош менән бер рәттән, ярата ла, нимәнәндер ҡурҡа ла белгән ябай кешеләр хаҡында фильмдар булғаны юҡ ине.\nӘ "Өфөфильм" төркөмөн үҙ эшенең пионеры тип атарға мөмкин. Үҙ-ара татыу йәш егеттәр. Ғөмүмән, улар барыһы ла\nгеройҙар. Тиҙ төшөрҙөләр, өс йөҙ йыллыҡ иҫке йортта йәшәнеләр! Барыһын да һеҙ үҙегеҙ күрҙегеҙ.\n- Фильмды төшөргәндә мин, иң элек, дисциплинаны, майҙансыҡтың әҙер булыуын, артисҡа мөнәсәбәтте, бик яҡшы\nойоштороуҙы айырып билдәләр инем. Ғәжәп, бөтәһе лә шундай йәш кенәләр бит әле! Ә нисек эшләйҙәр... Йәне-тәне\nменән бирелеп, картина менән генә йәшәйҙәр! Барыһы ла фиҙакәр эшләй, - тип билдәләне Владимир Толоконников. - Бындай кинотөркөмгә һәр олпат киностудия көнләшерлек. Әгәр был егеттәрҙең аҡсаһы ла күберәк булһа, беҙ бик яҡшы\nкино яһай алыр инек. Сценарий ҙа тел тейҙерерлек түгел.\n- Миңә тамашасы өсөн яуап биреүе ҡыйын, шулай ҙа 80-се\nйылдарҙа йәшәмәгәндәргә үҙгәртеп ҡороу осоро башында Рәсәй төпкөлөнә күҙ һалыуы ҡыҙыҡ булғандыр, тип уйлайым, -\nтип үҙ фекерен әйтте Алексей Булдаков. - Был характерҙар яңы заман һәм яңы Рәсәй быуынына ҡыҙыҡтыр, минеңсә.\nКино төшөрөү процесынан тәьҫораттар бик көслө. Мин күптән экспедицияла булғаным юҡ ине, ә бында ялан, хатта хәрби шарттарға килеп эләктемме ни. Ысынлап та, хәрби шарттарға яҡынлаштырылған. Миңә коллектив йәш булһа ла, бер кемдең дә зарланмауы оҡшаны. Барыһы ла намыҫлы, берҙәм һәм ойошҡан рәүештә эшләне.\nФильм буйынса партнерша Регина Ромманова миндә бик яҡшы тәьҫир ҡалдырҙы. Ул шундай етеҙ һәм хәрәкәтсән. Режиссерҙың һәр иҫкәрмәһен ҡабул итеп, уны үтәй. Тимәк, актриса көслө ихтыярлы. Ә был бик мөһим.


Төбәктә 970 мең самаһы кеше киҙеүгә ҡаршы прививка эшләткән // Йәмғиәт | новости башинформ.рф\nТөбәктә 970 мең самаһы кеше киҙеүгә ҡаршы прививка эшләткән\n17:31, 5 октября 2016 Йәмғиәт\nБашҡортостанда 970 мең самаһы кеше киҙеүгә ҡаршы прививка эшләткән. Ләкин Иҫкәртеү прививкаларының милли календарына ярашлы республикала 1,2 миллион кешегә, шул иҫәптән 300 мең балаға прививка яһау планлаштырылған. Федераль ҡаҙна иҫәбенә төбәккә өс партия вакцина килтерелгән.\n«Башҡортостан Республикаһында һаулыҡ һаҡлауҙы үҫтереү» дәүләт программаһы сиктәрендә төбәк бюджеты аҡсаһына 9,5 мең доза «Гриппол плюс» вакцинаһы һатып алынған, тип аңлатма бирҙеләр республика Һаулыҡ һаҡлау министрлығының матбуғат хеҙмәтендә.\nХалыҡты иммунизациялау өсөн һәр муниципаль берәмектә табиптар бригадаһы булдырылған. Улар кәрәкле ҡорамалдар һәм бер тапҡыр ҡуллана торған шприцтар менән тәьмин ителгән. Медицина учреждениеларында амбулатор һәм стационар ярҙам күрһәтеү өсөн вирусҡа ҡаршы препараттар, 610 үпкәне яһалма елләтеү аппараты һәм 470 пульсоксиметр бар.\nӘлеге ваҡытта Башҡортостанда киҫкен респиратор вирус инфекцияһы менән сирләүҙең 18 меңдән ашыу осрағы теркәлгән, киҙеү йоҡтороу осрағы юҡ.\nТеги: киҙеүгә ҡаршы вакцинация


Хөрмәтулла Үтәшевтың балалар театр студияһы тәүге ижад миҙгелен япты. Сәхнәгә кескәй актерҙар үҙенсәлекле тамаша ҡуйҙы.\nФевраль айында барлыҡҡа килгән театр студияһында Өфөнән генә түгел, Иглин районынан килгән шөғөлләнеүселәр бар. 7-13 йәштәрҙәге балалар өсөн ике төркөмгә бүленгән. Барлығы 25 бала. Малай һәм ҡыҙҙарҙы сәхнәлә ҡаушамаҫҡа, үҙҙәрен ышаныслы тойорға өйрәтәләр. Баланы театр сәнғәте аша үҫтереү беҙҙең төп маҡсатыбыҙ, ти студия етәксеһе Хөрмәтулла Үтәшев.\nКескәй актерҙар сәхнә теле, актерлыҡ оҫталығы һәм сәхнә хәрәкәте буйынса оҫталығын шымартты. Үҙ-ара дуҫлашып, дәрестәргә ихлас йөрөгән балаларға уҡытыусылары ҙур өмөттәр бағлай.\nӘле балалар телмәрен , тән хәрәкәтән камиллаштыра. Көҙгөлөккә улар тамашасыларҙы бәләкәй спектаклдәр менән ҡыуандырырға ниәтләй.\nБалалар театр студияһы үҙенең кескәй ижад миҙгелен япты. Малайҙар һәм ҡыҙҙар яңы идеялар, көстәр тупларға йәйге ялға сыға.


Урындағы инициативалар программаһы — Башҡорт Википедияһы\nУрындағы инициативалар программаһы\nУрындағы инициативалар программаһы (Программа поддержки местных инициатив) — Инициатив бюджетлау программаларының бер төрө.\nБашҡортостанда 2014 йылда пилот рәүешендә Урал аръяғы райондарында башлана. 2016 йылда Башҡортостан Хөкүмәте инициатив бюджетлау программаһын яңы кимәлгә сығарыр өсөн БР Стратегик тикшеренеүҙәр институты ғалимдарына мөрәжәғәт итә. СТИ ғалимдары ярҙамында был практика бөтөн райондарҙа тормошҡа ашырыла башланы һәм Инициатив бюджетлау программалары һанын унға еткерҙе.\nУрындағы инициативалар программаһы буйынса граждандар хуплаған инициативаларҙы тормошҡа ашырыу өсөн республика бюджетынан бер миллион һумға тиклем матди ярҙам булдырыла.\nРеспублика бюджетынан тыш, проекттарҙы финанслау сығанаҡтары өс төрлө:\n— Ауыл биләмәһендә йәшәгән халыҡ иң кәме 3 проценттан 15 процентҡа тиклем аҡса йыя;\n— Урындағы власть органдары 5-тән 15 процентҡа тиклем аҡса һала ала;\n— Спонсор аҡсаһын да йәлеп итергә була.\nРеспублика бюджетынан финанслау конкурс һөҙөмтәһенә ҡарап булдырыла. Проекттар әҙерләнеп конкурс комиссияһына тапшырылғандан һуң, улар конкурс менән рейтингтарҙа урынлаша. Баштан 100 балл йыйған проекттарға республика бюджетынан финанслау бүленә, һуңынан −99.9 балл, һәм артабан күмеүгә табан бара.\nБалдарҙы билдәләгәндә тәү сиратта халыҡтың ҡатнашлығы иҫәпкә алына: йыйылыштарға килгән кешеләр һаны, проекттар өсөн бирелгән тауыш һаны, халыҡ үҙе кеҫәһенән биргән финанслау өлөшө һәм социаль селтәрҙәрҙә, матбуғат сараларында был теманы асыҡлау.\nУрындағы инициативаларҙы хуплау программаһынан финансланған проекттар бер йыл эсендә башҡарылып бөтөргә тейештәр.\nТағы бер шарт: проекттар муниципаль милектәге объекттарҙа ғына башҡарыла ала. Сөнки проектты тормошҡа ашырыу урындағы власҡа йөкмәтелә һәм аҡсаларҙың маҡсатлы тотонолоуы өсөн урындағы хәкимиәт яуаплы.\nhttps://ba.wikipedia.org/w/index.php?title=Урындағы_инициативалар_программаһы&oldid=831560 ҡабул ителгән\nБыл бит һуңғы тапҡыр 09:22 18 сентябрь 2018 үҙгәртелгән.


Табындарҙың табынырлыҡ эштәре бар » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Башҡорт донъяһы » Табындарҙың табынырлыҡ эштәре бар\nТабындарҙың табынырлыҡ эштәре бар 04.07.2018 // Башҡорт донъяһы / Рухиәт\nБашҡорт халҡы борон-борондан ырыуы менән берләшеп, йыйын йыйыр булған. Унда килгән һәр кем төплө фекер йөрөткән, борсоған һорауын ирекле белдереп, кәңәшләшеп ҡайтҡан. Олуғ шәхесебеҙ Мөхәммәтсәлим Өмөтбаев: “Аҫаба башҡортҡа өс нәмәне белеү мотлаҡ: беренсенән, үҙеңдең сығышыңды йәки ырыуыңды; икенсенән, йондоҙҙарҙы исемләп аңлатыу; өсөнсөнән, өләңдәрҙе һәм риүәйәттәрҙе белеү”, – тигән. Мәшһүр мәғрифәтсенең аманатына тоғро ҡалып, ошо көндәрҙә Ҡырмыҫҡалы районының йәмле Ташлыкүл буйында II “Табын-фест” йыйыны үтте.\nБер табынға йыйылдыҡ,\nСалауат оранына табындыҡ.\nТабындарҙың иркен иле\nТарих биттәрендә ҡалған,\nДанлы юлдар уҙылған.\nХалыҡ хаҡлы, һоҡланырлыҡ\nУҙған оло юлдары\nТабынырлыҡ эш күрһәтер\nҺәр саҡ Табын улдары.\nҺәр саҡ Табын улдары, –\nтигән шиғыр юлдары менән башланып китте сара.\nФестивалдә Өфөнән һәм туғыҙ райондан, Рәсәйҙең Силәбе, Ҡурған, Ырымбур, Һамар өлкәләренән делегаттар ҡатнашты. Мәртәбәле йыйынды ойоштороуға “Табын ырыуҙары берләшмәһе” төбәк йәмәғәт ойошмаһы, Ҡырмыҫҡалы районы хакимиәте, Бөтә донъя башҡорттары ҡоролтайы Башҡарма комитеты ҙур көс һалған.\nТабын ырыуының II йәштәр фестивале Башҡортостанға 100 йыл тулыуға һәм Ғаилә йылына арналды. Сараны Табын ырыуҙары берләшмәһе рәйесе, Башҡортостан Милли архивы директоры урынбаҫары Ниязбай Сәлимов асып, ҡунаҡтарҙы байрам менән тәбрикләне:\n– Былтыр Архангел районының йәмле Инйәр буйында Табын ырыуының беренсе йәштәр фестивале булды. Район хакимиәте һәм урындағы башҡорт ҡоролтайы ярҙамында ойошторолған байрам юғары кимәлдә үтте. Архангелдә Табын йәштәре ойошторған “Табын- фест”тың күсмә вымпелы Ҡырмыҫҡалы районы делегацияһы башлығы, урындағы ырыуҙаштар ойошмаһы рәйесе Фәрғәт Ҡотлобаевҡа тапшырылды. Йәштәр байрамын уҙғарыуға күп көс һалған район хакимиәтенә ҙур рәхмәт белдерәм.\nӘйткәндәй, сираттағы йәштәр ҡорон һөйөнөслө яңылыҡтар менән ҡаршыланыҡ. Юстиция министрлығында Табын ырыуҙары берләшмәһе төбәк-йәмәғәт ойошмаһы рәсми теркәлеү үткән. Хәҙер Табын ырыуының үҙ эмблемаһы, гимны бар. Байрамда беренсе тапҡыр Табын ырыуының әләме күтәрелде. Ул киләсәктә ата-бабаларыбыҙҙың рухын хәтерләтеп, барыбыҙҙы ла аҫаба еребеҙҙә ысын хужа булып йәшәргә әйҙәп торор.\nҠор башы Фәрғәт Ҡотлобаев үҙенең сығышында: “Табын-фест” йәштәрҙе берләштереү, уларҙа илһөйәрлек рухы, туған телгә, тарихыбыҙға, мәҙәниәтебеҙгә, йолаларыбыҙға ихтирам хисе тәрбиәләү, үҙ-ара татыулыҡты һаҡлау өсөн бик мөһим, әһәмиәтле сара”, – тине һәм ҡыҫҡаса район тормошо менән таныштырҙы.\nБашҡортостанда быйыл – Ғаилә йылы. Ғаилә – ырыуыңды дауам итеү генә түгел, үҙ йолаларың миҫалында киләсәк быуынды тәрбиәләү ҙә. Байрамда Табын ырыуының иң яҡшы ғаиләләре билдәләнде Ҡырмыҫҡалы районының Ибраһим ауылынан Әлфиә һәм Заһит Дәүләтбаевтар өлгөлө ғаилә тип билдәләнде. Күп балалы йәш ғаилә тип Алайғыр ауылынан Айһылыу менән Данис Шайморатовтар табылды. Ә Иҫке Бәпес ауылынан Альбина Алимбәкова менән Фидан Хоҙайғоловтарҙың йорто иң яҡшыһы тип танылды.\nОшо көндәрҙә бер-береһен оҡшатып табышҡан, яратып ҡауышҡан, мөхәббәтле пар – Табын ырыуы идараһы ағзаһы, йәштәр эштәре буйынса яуаплы белгесе, Ҡырмыҫҡалы районының Бишауыл-Уңғар һылыуы Юлиә Вәлиева менән Белорет районының Мәхмүт ауылынан Хәйҙәр Мостафинды ла ҡотлап үттеләр. Әйткәндәй, улар икеһе лә Табын ырыуынан.\nХалҡыбыҙҙың бай тарихы йолаларыбыҙҙа, милли уйын-ярыштарҙа, ырыу шәжәрәләрендә, ғаилә ҡомартҡыларында, оҫталарыбыҙ кәсепселегендә асыҡ сағыла. Ҡоролған тирмә эстәрендә ата-бабаларыбыҙҙың боронғо көнкүреше менән танышырға, ҡымыҙ, сәй менән һыуһынды ҡандырырға, шәжәрә менән танышырға була ине. Тирмә ҡороу буйынса Архангел районы вәкилдәре беренсе урынды, ҡырмыҫҡалылар – икенсе, дәүләкәндәр өсөнсө урынды яуланы. Шәжәрә төҙөү буйынса Тәтешле районына етеүсе булманы. Ә инде Ауырғазы районы икенсе баҫҡысты биләне, Ҡырмыҫҡалы районының Бишауыл-Уңғар ауылынан Абдрафиҡовтар ғаиләһе өсөнсө урынға сыҡты.\nБайрамда күргәҙмәләр менән танышып, табындарҙың матур, бай йөкмәткеле эштәренә тағы бер ҡат шаһит булдыҡ. Беренсе урын Ҡырмыҫҡалы районынан Әхәт Нурышевҡа, икенсе урын – Ауырғазы районынан Роза Аҙнабаеваға, шулай уҡ Ҡамышлы ауылы вәкилдәренә, өсөнсө урын Ҡырмыҫҡалы районының Яңы Ҡыйышҡы ауылы вәкилдәренә бирелде. Ә байрамда иң тәмле милли ризыҡ оҫтаһы тип Ҡырмыҫҡалы районынан Фәниә Заманова танылды. Еңеүселәрҙе “Табын ырыуҙары берләшмәһе” рәйесе урынбаҫары Фәнил Ҡоҙаҡаев һәм “Табын ырыуҙары берләшмәһе” идараһы ағзаһы Әлфиә Әсәҙуллина ҡотланы.\n“Табын-фест” фестивалендә “Ауылда йәш эшҡыуар”, “Балаларҙы тәрбиәләүҙә халыҡ педагогикаһы”, “Һау мөхит – һаулыҡ мөхите”, “Йәш лидер” һәм башҡа белем майҙансыҡтары эшләне. Унда теләгән һәр кем ҡатнаша алды. Архангел районының Ҡыҫынды ауылынан килгән Айһылыу Мөхәмәтова “Йәш лидер” проектын алып килгән. Ул төрлө йәштәр йыйындарында ҡатнаша һәм йәштәрҙе лә әйҙәй. Гөлнар Иҫәнгилдина иһә Иҫке Бәпес ауылында бөҙрәхана асырға теләүен белдерҙе.\nАта-бабаларыбыҙ эштә лә, яуҙа ла, ялда ла һыр бирмәгән. Табын ырыуы арҙаҡлы шәхестәре, мәргән уҡсылары, көслө батырҙары менән тирә-яҡта дан ҡаҙанған. Байрамда шулай уҡ спорт майҙансыҡтары әллә ҡайҙан үҙенә саҡырып торҙо. Волейбол, гер күтәреү, шахмат, шашка буйынса ярыштар, уҡтан атыу, милли көрәш халыҡты тағы ла дәртләндереп ебәрҙе.\nСара матур конкурстарға бай булды. “Табын батыры”, “Табын һылыуҡайы” айырым урын алып торҙо. Егеттәр-ҡыҙҙар үҙҙәренең һөнәрҙәре менән ҡыуандырҙы. “Табын батыры” бәйгеһе башланыу менән халыҡ сәхнәгә яҡыныраҡ килде. Тантаналы көй оҙатыуында йәш егеттәр сәхнәгә күтәрелде. “Табын батырының визит карточкаһы” бәйгеһендә улар тапҡыр, үткер телдәренә һынау үтһә, “Көрәш” бәйгеһендә көсөн, таһыллығын күрһәтте, ҡул көрәшендә һынау тотто. Егеттәр шулай уҡ ижади конкурста үҙҙәрен һынап ҡараны. “Табын һылыуҡайы” конкурсы ла бик көсөргәнешле барҙы. Бәйгелә Табын ырыуының 18 – 30 йәшлек сибәркәйҙәре ҡатнашты.\nБайрам ижади коллективтарҙың дәртле сығышы менән үрелеп барҙы. Ҡурған, Силәбе, Һамар өлкәләре һәүәҫкәрҙәре сығыштарын айырыуса яратып, дәррәү алҡышҡа күмделәр.\nБайрамды йомғаҡлап, Мөхәммәтсәлим Өмөтбаев исемендәге район премияһы лауреаты, йәмәғәт эшмәкәре, Яҙыусылар һәм Журналистар союздары ағзаһы, Рәсәйҙең һәм Башҡортостандың атҡаҙанған уҡытыусыһы Рим Исхаҡов йәш быуынға мөрәжәғәт менән сығыш яһаны:\n– Табын ырыуы йәштәренең бөгөнгө фестивале матур ваҡиға булып тарихҡа инеп ҡала. Был сараның үҙ-ара татыулыҡҡа, дуҫлыҡҡа, берҙәмлеккә, рухи донъяны байытыуға йүнәлтелеүе баһалап бөткөһөҙ. Ырыуҙаштарыбыҙ бәйләнештәрҙе йылдан-йыл нығыта икән, киләсәккә лә өмөт, ышаныс бар. Йәштәребеҙ үткер, йүнсел, уңған икән, киләсәгебеҙ ҙә ышаныслы ҡулдарҙа.\nКиләһе байрамды үткәреү хоҡуғын раҫлаған күсмә вымпелды Тәтешле районы делегацияһы ҡабул итеп алды. Был йола киләсәктә лә башҡа ырыуҙар тарафынан хуплау табыр.\nРәйлә ВАХИТОВА, Башҡортостан Республикаһы “Мин – илһөйәр” гражданлыҡ-патриотик тәрбиәләү төбәк йәмәғәт ойошмаһы етәксеһе урынбаҫары, “Табын-фест” фестиваленең ойоштороу комитеты рәйесе:\n– Ҡырмыҫҡалыла – данлыҡлы шәхестәребеҙ сыҡҡан ерҙә – “Табын-фест” фестивале – рух байрамы, тел, һәләтлелек, кәсепселек, милли йолалар йыйыны. “Тел ҡәҙерен белмәгән – илен юғалтҡан, ер ҡәҙерен белмәгән – башын юғалтҡан”, ти халыҡ мәҡәле. Беҙ шулай туған телен, илен һаҡлаған шәхестәр булып үҫәйек, балаларыбыҙға йолаларыбыҙҙы күрһәтеп, аңлатып ҡалайыҡ. Улар беҙҙең оло быуын апай-ағайҙарыбыҙҙың аҡыллы кәңәштәрен тыңлап, артабан да телебеҙҙе, рухыбыҙҙы, илебеҙҙе һаҡлар өсөн эшләһендәр, йәшәһендәр.\nТимерғәле КИЛМӨХӘМӘТОВ, филология фәндәре докторы, профессор, Мөхәммәтсәлим Өмөтбаев исемендәге район премияһы лауреаты:\n– Был байрам ғәҙәти түгел. Ул барыһынан элек йәштәр өсөн, өлкәндәр менән аралашып, һабаҡ алыу сәғәттәре. Ысын кеше булыу өсөн беҙҙең өлгө алырлыҡ шәхестәребеҙ бик күп. М. Өмөтбаев, М. Ғафури, Ғ. Хөсәйенов бар. Улар – үҙҙәре йәштәргә юл күрһәтеүсе маяҡ. Шул тиклем матур ерҙә йәшәйбеҙ. Ташлыкүл, аҙыраҡ барһаң, Ағиҙел йәйрәп ята. Тәбиғәттән дә күп нәмәгә өйрәнергә кәрәк. Ул беҙгә һәр ваҡыт һабаҡ бирә. Бөгөнгө йыйын – ысын мәғәнәһендә халыҡ байрамы. Өлкәндәр менән үҫеп килгән быуындың ошолай бергә аралашыуы – үҙе ҙур бәхет.\nСалауат ХӘМИҘУЛЛИН, тарих фәндәре кандидаты, журналист, продюсер, телепроекттар авторы:\n– Табын – иң ҙур ырыуҙарҙың береһе. Табындарҙы йыйып, беҙ бөтә башҡорт халҡын да берләштерәбеҙ. Мәҫәлән, төп тармағының береһе булған Силәбе өлкәһенең Арғаяш башҡорттарын да бында күрергә теләгәйнем. Алдағы йылдарҙа ырыуҙаштарҙың ҡатнашыу географияһын тағы ла киңәйтергә кәрәк.\nТотош уҡырға 1718\nТотош уҡырға 1456


Башҡортостандың ауыл хужалығы предприятиелары минераль ашламалар туплай // Иҡтисад | новости башинформ.рф\nБашҡортостандың ауыл хужалығы предприятиелары минераль ашламалар туплай\n13:20, 6 марта 2015 Иҡтисад\nБашҡортостандың ауыл хужалығы предприятиелары минераль ашламалар туплай Фото: Андрей Старостин\nӨФӨ, 2015 йыл, 6 март. /«Башинформ» мәғлүмәт агентлығы, Юлия Антипина/.\nРеспублика хужалыҡтарында минераль ашламалар туплау бара, тип хәбәр иттеләр Башҡортостан Ауыл хужалығы министрлығының матбуғат хеҙмәтенән. Бөгөнгө көндә бындай саралар 29 районда башҡарыла. Саҡмағош (2146 тонна) һәм Ауырғазы (1398 тонна) райондары хужалыҡтары был эште иң яҡшыларҙан ойошторған. Стәрлетамаҡ (634 тонна), Мәләүез (566 тонна), Дүртөйлө (562 тонна) һәм Бүздәк райондары (470 тонна) аграрийҙары ла минераль ашламаларҙы әүҙем һатып ала.\nБашҡортостанда бөтәһе 8768 тонна минераль ашлама алынған, шуларҙың 4134 тоннаһы — азотлы.\n«Башплодородие» дәүләт унитар предприятиеһының Туймазыла, Бүздәктә, Борайҙа урынлашҡан складтарына азотлы минераль ашламалар килтерелә башлаған. Шулай уҡ Баймаҡҡа һәм Мәсәғүткә лә ашламалар килтереү көтөлә.\nАшламаларға хаҡтарҙың төшөүе дауам итә. «Газпром газэнергосеть» асыҡ акционерҙар йәмғиәте менән 2015 йылдың сентябрь аҙағына тиклем бүлеп түләү тураһында килешеү төҙөлгән. Бер тонна ашламаларҙың һатыу хаҡтары түбәндәгесә тәшкил иткән: аммиак селитраһы — 17 567 һум, карбамид — 19 338 һум.